Anghiari: Προσφορές ξενοδοχείων τελευταίας στιγμής - TripAdvisor\nAnghiari: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Anghiari); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Anghiari, Province of Arezzo).\nΠροβολή 2 ξενοδοχείων στην περιοχή Anghiari, ανάλογα με τη δημοτικότητά τους.\nΠροσφορές τελευταίας στιγμής για Anghiari\nΨάχνετε για άμεση κράτηση σε κάποιο ξενοδοχείο (Anghiari); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Anghiari. Ταξιδιώτες όπως εσείς έγραψαν 1.829 κριτικές και δημοσίευσαν 1.115 αυθεντικές φωτογραφίες για ξενοδοχεία (Anghiari) στο TripAdvisor.


"Δεν ευχαριστείς κατά περίπτωση Πυροσβέστες και Αστυνομικούς. Ειναι οι ήρωες της καθημερινότητάς μας" | PoliceNET of Greece\n"Δεν ευχαριστείς κατά περίπτωση Πυροσβέστες και Αστυνομικούς. Ειναι οι ήρωες της καθημερινότητάς μας"\nΕπιστολή γνώμης αναγνώστη του Nantiareport.gr\n«……καθημερινά οι Αστυνομικοί δειχνουν την επιχειρησιακή τους διάθεση να βρίσκονται δίπλα στον πολίτη όπου προκύπτει ανάγκη.\nΤους Πυροσβέστες τους εχουμε δίπλα μας όλο το χρόνο, οταν το αυτοκίνητο πάρει φωτιά η το σπίτι μέσα στο χειμώνα από το ξεχασμένο μαγκαλι ή το τσιγάρο. Το καλοκαίρι ωστόσο τους ακούμε με σειρήνες να τρέχουν στο δρόμο για να προλάβουν τη φωτιά. Βλέπουμε τους αεροπορους να πετάνε με αεροπλάνα που μεταφέρουν νερό για να σβήσουν φωτιές.\nΆνθρωποι κάτω από στολές, ακολουθούν εντολές και τρέχουν εκεί που οι υπόλοιπο θέλουν να απομακρυνθούν και να φύγουν.\nΌταν ο Πυροσβέστης σβήνει τις φωτιες είναι ήρωας. Όταν ο Αστυνομικός χάνει τη ζωή του για να σώσει ένα πολιτη ειναι ήρωας.\nΑν κάτι δεν πάει καλά, η φωτιά έχει νεκρούς και «πεισματάρηδες» με άρνηση να εγκαταλείψουν την εστία τους γιατί είναι η μόνη τους περιουσία, είναι αντιπαραγωγικό και αργόμισθοι, δημόσιοι υπάλληλοι και ό,τι ο καθένας επικαλείται εκείνη τη στιγμή.\nΔεν επιλέγει ο ήρωας το περιστατικό ούτε τον ηρωισμό. Τα δευτερόλεπτα που καλείται να κάνει μια απόφαση τον κάνουν ΗΡΩΑ, ανεξάρτητα αν τι αποτέλεσμα το δικαιώσει. Έχει υπερβεί τον εαυτό του, την ανθρώπινη φύση του, τις δυνάμεις του και – σε πολλές περιπτώσεις- τις εντολές του για να βοηθήσει έναν πολίτη σε μια κατάσταση οριακά εκτός ορίων διαχείρισης.\nΔεν ευχαριστείς κατά περίπτωση Πυροσβέστες και Αστυνομικούς. Ειναι οι ήρωες της καθημερινότητάς μας.»\nΤετάρτη, Αύγουστος 14, 2019 - 13:59


Προ των πυλών το 42ο Φεστιβάλ της ΚΝΕ - Οδηγητή στο Αγρίνιο (ΦΩΤΟ) - Sinidisi.gr\nΣΥΝΕΙΔΗΣΗ › Πολιτικα Νεα › Προ των πυλών το 42ο Φεστιβάλ της ΚΝΕ – Οδηγητή στο Αγρίνιο (ΦΩΤΟ)\nΠρο των πυλών το 42ο Φεστιβάλ της ΚΝΕ – Οδηγητή στο Αγρίνιο (ΦΩΤΟ)\n22 Ιούλ 2016 14:25:31 EET\nΑνοίγει η αυλαία στις 10 Σεπτεμβρίου\nΠρο των πυλών είναι το 42ο Φεστιβάλ ΚΝΕ Οδηγητή, το οποίο θα ξεκινήσει στις 10 Σεπτεμβρίου στο προαύλιο του Παπαστρατείου Γυμνασίου στο Αγρίνιο. Με αφορμή το γεγονός, μέλη της νεολαίας παραχώρησαν συνέντευξη τύπου για την προώθηση του φεστιβάλ. Το κεντρικό σύνθημα είναι «αγώνας, γνώση, τόλμη, αντοχή». Η Θεοδώρα Κοράκη, αναφερόμενη στο πρόγραμμα του φεστιβάλ επισήμανε ότι το πρόγραμμα θα περιλαμβάνει συναυλία από μαθητικά συγκροτήματα της πόλης, μουσικοαφηγηματικό αφιέρωμα στον Μπρεχτ που συμπληρώνει 60χρόνια από τον θάνατό του, του οποίου το πολύμορφο έργο αποτέλεσε μια πρωτοπορία και πολιτιστική επανάσταση στην Ευρώπη και παραμένει ακόμη συγκλονιστικά επίκαιρο. Επίσης, στο φεστιβάλ θα τραγουδήσει ο Δημήτρης Μπάσης με την ορχήστρα του, ενώ παράλληλα στο χώρο θα λειτουργεί έκθεση για την συμπλήρωση των 70χρόνων του Δημοκρατικού Στρατού Ελλάδας με αναφορές στην δράση του στην περιοχή καθώς και βιβλιοπωλείο των εκδόσεων «Σύγχρονη Εποχή» και παιδότοπος και χώρος για σκάκι και πινγκ πονγκ!\nΗ Ιωάννα Μανδέλου, εστίασε στο πλαίσιο του Φεστιβάλ και στις προφεστιβαλικές εκδηλώσεις που είναι ήδη σε εξέλιξη σε όλο το νομό. Ξεκίνησαν με την προβολή ταινιών στο στέκι του Εργατικού Κέντρου, ενώ στις 23 και 24 Ιουλίου θα γίνει προφεστιβαλική εκδήλωση στην Αμφιλοχία, στις 25 και στις 26 στο Καινούριο, στις 20 Αυγούστου στη Ναύπακτο και στις 3 Σεπτέμβρη στο Μεσολόγγι.\nΗ Θεοδώρα Κοράκη και η Ιωάννα Μανδέλου\nΤο φεστιβάλ της ΚΝΕ – Οδηγητή είναι η μεγάλη γιορτή της νεολαίας, των ανέργων, κάθε νέου που ονειρεύεται και αγωνιά για το μέλλον και διεκδικεί μια καλύτερη ζωή. Το Φεστιβάλ αποτελεί, όπως ειπώθηκε στη συνέντευξη τύπου, συνάντηση αγώνα, διασκέδαση και ψυχαγωγία. Οι αθλητικές εκδηλώσεις του φεστιβάλ, οι συζητήσεις, οι δεκάδες συλλογικές δραστηριότητες για μικρούς και μεγάλους συνθέτουν το πάζλ του φεστιβάλ της ΚΝΕ – Οδηγητή. «Το φεστιβάλ αποτελεί θεσμό για τη νεολαία, αντέχει στο χρόνο και αναβαθμίζεται. Εμπνεόμαστε από τους αγώνες του λαού μας και διεκδικούμε την κατάργηση του ανθρώπου από άνθρωπο. Το 2018 που το ΚΚΕ συμπληρώνει 100 χρόνια ζωής και δράσης και η ΚΝΕ 50χρόνια, το 42Φεστιβάλ της ΚΝΕ – Οδηγητή θα μας φέρει πιο κοντά με την ιστορία και τον αγώνα το λαού μας. Το Φεστιβάλ αποτελεί εικόνα από το όμορφο μέλλον για το οποίο εμείς παλεύουμε. Στήνεται με το μεράκι και την συλλογική σχεδιασμένη δουλειά χιλιάδων νέων, οι οποίοι είναι και «χορηγοί» του φεστιβάλ» τονίστηκε στη συνέντευξη τύπου.\nΕπίσης, δόθηκε και το στίγμα της πολιτικής το οποίο σύμφωνα με τα στελέχη ης τοπικής ΚΝΕ «η κυβέρνηση ΣΥΡΙΖΑ – ΑΝ.ΕΛ κάνει τη βρόμικη δουλειά που της ανέθεσαν εκμεταλλευτές και σαρώνει ότι απέμεινε όρθιο από τις προηγούμενες κυβερνήσεις. Το σημερινό καπιταλιστικό σύστημα δεν έχει να προσφέρει τίποτα. Η εξαθλίωση, η ανεργία, η ανασφάλεια, η αβεβαιότητα για ένα κομμάτι ψωμί είναι τα παράγωγα του συστήματος. Ότι συμφέρει την πλειοψηφία της νεολαίας δεν προκύπτει μέσα από τις αλλαγές των κυβερνήσεων. Διέξοδος είναι η καθημερινή δράση και ο αγώνας και στόχος είναι να παλεύουμε όλο και περισσότεροι ενάντια στην εξουσία των μεγάλων επιχειρηματικών ομίλων και των κυβερνήσεών τους».


ΗΠΑ: Ποιες επιχειρήσεις «ανθίζουν» μετά τη νομιμοποίηση της μαριχουάνας\nΔείτε αναλυτικά ποιοι επωφελήθηκαν\nΗ απόφαση ορισμένων πολιτειών των ΗΠΑ να νομιμοποιήσουν τη χρήση μαριχουάνας, δημιουργεί μία σειρά νέες επιχειρήσεις, οι οποίες επωφελούνται από την αυξημένη ζήτηση για το προϊόν. Ας δούμε που δραστηριοποιούνται αυτές οι επιχειρήσεις:\nΗ Ease είναι μία νέα υπηρεσία παράδοσης μαριχουάνας που λειτουργεί στο Σαν Φρανσίσκο. Απλά «ανοίγεις» ένα application στο κινητό σου, επιλέγεις την ποικιλία, την ποσότητα και τον τόπο παράδοσης και πραγματοποιείς την παραγγελία σου. Σε 20 λεπτά το προϊόν είναι εκεί που θέλεις!\nΚάθε νέα επιχείρηση έχει ανάγκη από τις συμβουλές των ειδικών. Αυτό ακριβώς κάνει η MedMen για τις εταιρείες που έχουν αποφασίσει να δραστηριοποιηθούν στη μαριχουάνα. Παρέχει νομικές συμβουλές αλλά και συμβουλές management. Ξεκίνησε να δραστηριοποιείται στην Καλιφόρνια αλλά τώρα επεκτείνεται και σε άλλες πολιτείες που έχουν νομιμοποιήσει τη μαριχουάνα.\nΕιδικά καταλύματα στη φύση, στα οποία επιτρέπεται η χρήση μαριχουάνας και όχι μόνο. Μία τέτοια εταιρεία είναι η Get High Getaway, η οποία προσφέρει και προσωπικό οδηγό για όλο το 24ωρο.\nΜπορεί να φαίνεται περίεργο αλλά η εταιρεία Buds and Blossoms στο Κολοράντο, αποφάσισε ότι μπορεί να φτιάχνει νυφικές ανθοδέσμες από μαριχουάνα, τις οποίες μετά το ευτυχές ζευγάρι μπορεί να... καπνίσει!


Iερώνυμος: Προβληματικός και ασυνεπής άνθρωπος ο Φίλης | Πολιτική Ειδήσεις\nΑρχιεπίσκοπος Ιερώνυμος: Προβληματικός και ασυνεπής άνθρωπος ο Φίλης\n«Προβληματικό άνθρωπο» χαρακτήρισε τον υπουργό Παιδείας ο κ. Ιερώνυμος.\nΓΡΑΦΕΙ: THETOC TEAM published 02 Νοε. 16 (00:31)\n«Προβληματικό άνθρωπο» χαρακτήρισε τον υπουργό Παιδείας Νίκο Φίλη ο αρχιεπίσκοπος Ιερώνυμος, καταλογίζοντάς του ότι «άλλα λέει το πρωί, άλλα το βράδυ».\nΜιλώντας στον τηλεοπτικό σταθμό ΣΚΑΪ, ο αρχιεπίσκοπος είπε ότι ο κ. Φίλης είναι «ασυνεπής στις σχέσεις του και στα λόγια του». Αναφερόμενος στη συνάντηση στο Μέγαρο Μαξίμου, ο προκαθήμενος της ελλαδικής εκκλησίας πρόσθεσε: «Ξέροντας το χαρακτήρα του υπουργού, στη συνάντησή μας στο μέγαρο Μαξίμου ρώτησα τον κ.Φίλη μπροστά στον πρωθυπουργό, αν συμφωνεί με όσα είχαμε πει. Μου είπε ότι εφόσον ήταν παρών ο πρωθυπουργός, ο υπουργός κάνει ό,τι λέει εκείνος. Στην πορεία τα άλλαξε όλα».\n«Ο κ. Φίλης θέλει να ορίσει τι θα διδάσκονται τα παιδιά στα σχολεία. Έχει το δικαίωμα, είναι υπουργός Παιδείας. Η Εκκλησία όμως δεν πρέπει να έχει λόγο για τα Θρησκευτικά;», διερωτήθηκε ο αρχιεπίσκοπος και συνέχισε:\n«Έχετε αυτές τις απόψεις, τις σεβόμαστε. Ακούστε και τις απόψεις της Εκκλησίας, να κάνουμε επιτροπές, να υπάρξει συμφωνία να δημιουργηθεί ένα νέο βιβλίο. Η άποψή μου είναι να γίνει μία επιτροπή της Εκκλησίας και μία επιτροπή του Πρωθυπουργού, που θα συνεργαστούν. Συμφωνήσαμε σε αυτό».\nΟ τόπος μας προχωράει από στιγμή σε στιγμή στον αφελληνισμό και στον αποχριστιανισμό», τόνισε επίσης ο αρχιεπίσκοπος Αθηνών και πάσης Ελλάδος. Εμφατικά, μάλιστα, συμπλήρωσε για τον κίνδυνο ισλαμοποίησης πως «εκείνοι που δεν το βλέπουν είναι μακριά νυχτωμένοι».\nΣτη συνέχεια, επιβεβαίωσε αυτό που είχε πει πριν λίγο καιρό, ότι ο Πάνος Καμμένος είχε απειλήσει να παραιτηθεί αν ο πρωθυπουργός δεν συμφωνούσε με όσα ζητούσε ο αρχιεπίσκοπος: «Αν μου πείτε Μακαριώτατε, δεν συμφωνείτε, δεν θέλετε, εγώ ρίχνω την κυβέρνηση αύριο το πρωί». «Και μάλιστα παρακάλεσε να μη φύγουμε από αυτόν τον χώρο -σχεδόν μετά δακρύων- αν δεν βρούμε λύση γιατί ο τόπος χρειάζεται συναίνεση για να προχωρήσουμε», συμπλήρωσε.\nΣε ερώτηση «υπάρχει αυτή η κρίση στη σχέση Εκκλησίας - κυβέρνησης. Ακούει κανείς εκ δεξιών, ‘’μα γιατί δεν είναι Χριστόδουλος ο Μακαριώτατος;’’, εξ αριστερών, ‘’προς Θεού να μη γίνει Χριστόδουλος ο Μακαριώτατος΄΄. Εσείς πώς αντιδράτε σε αυτό;», απάντησε ότι «Εγώ δεν πιστεύω στις συγκρούσεις. Πιστεύω στη συνεργασία. Αλλά δεν κάνω πίσω στις αρχές μου. Και οι αρχές μου είναι η πίστη μας στις αξίες, όπως είναι η πατρίδα μας. Για να πάμε λίγο πιο βαθιά στην ιστορία μας, στις παραδόσεις μας, στις οικογένειες μας, στον τρόπο ζωής μας». Ωστόσο, τόνιισε ότι σέβεται το έργο του αρχιεπισκόπου Χριστόδουλου.\nΑκολούθως, αναφέρθηκε στο ότι ουδέποτε αρνήθηκε τον διάλογο «και με τον κ. Παπανδρέου και με τον κ. Καραμανλή και με τον κ. Σαμαρά. Και τώρα με τον κ. Τσίπρα». Ωστόσο, «Αν τα πράγματα πάνε σε αδιέξοδο, ασφαλώς δεν θα μείνουμε με κλειστά τα μάτια και με δεμένα τα χέρια».\nΣε ό,τι αφορά την εκκλησιαστική περιουσία έκανελόγο για «εκκλησιαστική περιουσία 1.000 προσώπων, Νομικών Προσώπων Δημοσίου Δικαίου», ενώ για τη σχέση του με τον Οικουμενικό Πατριάρχη, το Πατριαρχείο και το θέμα των νέων χωρών αποφαίνεται ότι «ο Πατριάρχης μας είναι δεκτός, όπου θέλει να έρθει στην Ελλάδα, στην Πελοπόννησο, στα νησιά μας, γιατί είναι ο δικός μας ο Πατριάρχης».\nΣχετικά με το προσφυγικό, προχώρησε σε αναφορά στο φιλανθρωπικό έργο της Εκκλησίας προς κάθε κατεύθυνση, «αλλά φοβάμαι ότι η φιλοξενία των ξένων, των προσφύγων έχει γίνει λίγο επαγγελματική».\nΕρωτηθείς για την επικείμενη ανέγερση του μουσουλμανικού τεμένους στην Αθήνα, ο κ.Ιερώνυμος σημείωσε ότι αυτό ήταν κάτι που είχε δεχθεί ο μακαριστός Χριστόδουλος και ο ίδιος όταν είχε αναλάβει είχε πει ναι. Ωστόσο, τώρα πια έχει ενδοιασμούς, αφού τα δεδομένα έχουν αλλάξει. «Δεν είναι ο καιρός για τέτοια πράγματα. Θα μπορούσε να αναβληθεί ώσπου να ξεκαθαρίσει τί θα γίνει. Θα μείνουν εδώ; Θα είναι τόπος προσευχής ή θα είναι τόπος διδασκαλίας; Και ποιος θα διδάξει; Και ο άλλος ο κίνδυνος είναι ότι θα γίνει αφορμή πολέμου μεταξύ τους. Θα αρχίσει άλλος καυγάς και η κυβέρνηση θα έχει μεγάλους μπελάδες. Είναι μεγάλη δοκιμασία, ένα μεγάλο πρόβλημα και θα πρέπει να έχουμε τα μάτια μας ανοιχτά. Είμαι επιφυλακτικός. Να βάλουμε όρους και όρια. 'Ολοι μιλάνε για τους μουσουλμάνους και να βοηθήσουμε, αλλά με την προϋπόθεση να μείνουν στην Ελλάδα και οι Ευρωπαίοι να βάζουν πασσάλους».\nΤέλος, σε ό,τι αφορά την υστεροφημία του, επισήμανε ότι δεν τον απασχολεί καθόλου η υστεροφημία, ότι δεν επιθυμεί να έρθει σε σύγκρουση ούτε με την κυβέρνηση «ούτε με τους δικούς μας τους ανθρώπους». Και κατέληξε:\n«Όπως είπα και στον ενθρονιστήριο λόγο μου, δεν θα ήθελα τίποτα περισσότερο από το να έχω ένα θρονί, όπως είπε ο Κοσμάς ο Αιτωλός, στο τέλος της ζωής μου να κάτσω σε ένα θρονάκι και να τελειώσω».\nΠΡΟΣΚΛΗΣΗ ΣΤΑ ΠΑΙΔΙΑ 30&nbspΣεπ&nbsp2021 |&nbsp18:08\nΜήνυμα Ιερωνύμου για νέα κατηχητική σχολική χρονιά - "Να έλθετε όχι κυρίως για να ακούσετε, αλλά για να να αφισβητήσετε"\nΟ Αρχιεπίσκοπος Ιερώνυμος απηύθυνε πρόσκληση στα παιδιά "να έλθετε όχι κυρίως για να ακούσετε, αλλά κυρίως για να αναζητήσετε, να διαλεχθείτε, να αφισβητήσετε.


Μαρμελάδα πιπεριάς - Ντίνα Νικολάου\nAuthor: dina nikolaou Cooking Method: Γκριλ, Κατσαρόλα Cuisine: Ελληνική Courses: Μαρμελάδες - Κουταλιού Recipe Keys: δ δεντρολιβανο κ κοκκινο κρασι μ μαντζουρανα μ μαρμελαδα μ μαρμελαδα πιπεριας π πιπερια Φλωρινης σ σκορδο τ τσιλι\nPrep Time 10 min Cook Time 35 min Total Time 45 mins\nΠροθερμαίνω το φούρνο στο γκριλ. Απλώνω τις πιπεριές σε ένα ταψάκι και τις ψήνω μέχρι να μαυρίσει η επιφάνειά τους (φροντίζω να τις γυρίζω τακτικά για να ψηθούν ομοιόμορφα).\nΒγάζω τις πιπεριές από το φούρνο τις αφήνω να κρυώσουν για λίγο, τις ξεφλουδίζω και αφαιρώ κοτσάνια και σπόρους. Τις ψιλοκόβω και τις ρίχνω σε μια κατσαρόλα. Προσθέτω όλα τα υπόλοιπα υλικά και βράζω σε χαμηλή φωτιά για 10 λεπτά περίπου.\nΑποσύρω την κατσαρόλα από τη φωτιά και πολτοποιώ με ένα ραβδομπλέντερ. Ξαναβάζω την κατσαρόλα στη φωτιά και βράζω για 3-4 λεπτά ακόμα μέχρι να δέσει.\nΑδειάζω τη μαρμελάδα σε αποστειρωμένα βάζα και σφραγίζω με το καπάκι. Αναποδογυρίζω τα βάζα και τα αφήνω έτσι μέχρι να κρυώσουν εντελώς. Διατηρώ τη μαρμελάδα στο δροσερό μέρος.\nKeywords: μαρμελάδα πιπεριάς\nFile under δεντρολιβανοκοκκινο κρασιμαντζουραναμαρμελαδαμαρμελαδα πιπεριαςπιπερια Φλωρινηςσκορδοτσιλι\nC chocolat C chocolate M marquise β βουτυρο γ γιορτινο κ κοκκινα φρουτα μ μαρκις μ μαρμελαδα σ σοκολατα χ χριστουγεννιατικο\nΜαρκίς σοκολάτας με μαρμελάδα και κόκκινα φρούτα\nγ γλυκανισου ο ουζο π παξιμαδακια\nβ βανιλια γ γλυκο κουταλιου γ γλυκο φραουλα ε εύκολο κ κλασσικο π παραδοσιακο φ φραουλες\nΦράουλες, γλυκό του κουταλιού\nδ δεντρολιβανο ε εύκολο κ καλοκαιρινο μ μαρμελαδα ν νεκταρινι\nΜαρμελάδα νεκταρίνι με δεντρολίβανο\nPosted on 12 Ιουνίου, 2022 at 11:53 πμ


Candida auris: Τα συμπτώματα που προκαλεί ο μύκητας που «χτυπά» στα νοσοκομεία και η θεραπεία που τα «ανακουφίζει»\nΠαρασκευή, 06 Μαϊος 2022\nO μύκητας Candida auris ταυτοποιήθηκε το 2009 και μπορεί να δημιουργήσει καντιντίαση, μια δυνητικά θανατηφόρα ασθένεια. Τι προκαλεί, ποια είναι τα πιο «ύπουλα» συμπτώματα, οι αιτίες που μπορεί να συμβάλλουν στην εκδήλωσή του και τι γνωρίζουμε για την θεραπεία που υπάρχει σήμερα.\nΠιο συχνά «χτυπά» άτομα με αδύναμο ανοσοποιητικό σύστημα. Αυτός ο μύκητας μπορεί να εισβάλλει στην κυκλοφορία του αίματος και να αναπτυχθεί σε όλο το σώμα. Το πρόβλημα είναι ότι είναι πολύ δύσκολο να ανιχνευθεί και επίσης οδηγεί σε λοιμώξεις καθώς εξαπλώνεται στο σώμα.\nΑυτό ωστόσο που είναι ακόμα πιο ανησυχητικό είναι ότι οι λοιμώξεις αυτές συχνά ανιχνεύονται μέσα στα νοσοκομεία. Αξιοσημείωτο είναι ότι 600 περιπτώσεις έχουν αναφερθεί σε εγκαταστάσεις στις ΗΠΑ με τις περισσότερες να εντοπίζονται στο Νιου Τζέρσει, τη Νέα Υόρκη και στο Ιλλινόις. Πρόσφατα έφτασε και στη χώρα μας με τους λοιμωξιολόγους να κρούουν τον κώδωνα του κινδύνου και στην Αττική. Επειδή ακριβώς δεν είναι μια απλή λοίμωξη και επειδή βρίσκεται σε έξαρση τα τελευταία χρόνια χρειάζεται προσοχή.\nΤα συμπτώματα στην ουσία εξαρτώνται από το μέρος του σώματος που προσβάλλει ο μύκητας. Αυτό από μόνο του περιπλέκει τα πράγματα γιατί συνήθως τα άτομα που «χτυπά» είναι ήδη άρρωστα στο νοσοκομείο και υποφέρουν από κάτι άλλο και συχνά τα πρώτα σημάδια δεν γίνονται αντιληπτά. Παρόλα αυτά, ακόμα και έτσι οι υγειονομικοί έχουν εντοπίσει κάποια συμπτώματα που δημιουργεί αυτός ο μύκητας.\nΑυτά μπορεί να είναι τα εξής:\nΑντίσταση στα αντιμυκητιασικά φάρμακα\nΈνα χαρακτηριστικό της λοίμωξης από Candida auris είναι ότι η βασική αγωγή που δίνεται σε περίπτωση εμφάνισης μύκητα μπορεί να είναι απόλυτα αναποτελεσματική ή να «δουλεύει» ελάχιστα. Αυτό μπορεί να οφείλεται στη χρήση τέτοιων ουσιών στη γεωργία.\nΜια μόλυνση στα αυτιά συνήθως συνοδεύεται από έναν βαθύ και οξύ πόνο στο αυτί, μια αίσθηση ότι είναι «γεμάτο», ακοή που «χάνεται» και ναυτία. Αν αυτή η λοίμωξη μείνει χωρίς θεραπεία μπορεί να οδηγήσει σε μόνιμη βλάβη της ακοής.\nΔεν είναι απίθανό ο μήκυτας αυτός να εισβάλει στους ιστούς μιας πληγής που «κλείνει» και να μολυνθεί. Ερυθρότητα στο σημείο, κίτρινα σημάδια ή πύον με έντονο χρώμα, αυξημένη ευαισθησία και επούλωση που αργεί μαζί με πυρετό είναι μερικά από τα πιο συχνά «συνοδευτικά».\nΜόλυνση στο αίμα\nΑυτή η μόλυνση είναι και η πιο σοβαρή. Συνήθως υπάρχει πυρετός, ρίγη, ερυθρότητα, πρήξιμο και αφυδάτωση όπως επίσης αίσθηση κόπωσης και αδιαθεσίας. Αυτός ο μύκητας μπορεί να ανιχνευθεί ακόμα και στα ούρα παρόλο που δεν είναι ξεκάθαρο κατά πόσο υπάρχει ρίσκο να μολύνει ακόμα και την ουροδόχο κύστη. Αν ένας ασθενής δεν λάβει τη θεραπεία που χρειάζεται μπορεί να φτάσει μέχρι και σε κώμα και αν υπάρχει μόλυνση στο αίμα μπορεί να υπάρξει ακόμα και θάνατος.\nΑρχικά να ξεκαθαρίσουμε ότι για να μολυνθεί κανείς πρέπει να εκτεθεί στον ίδιο τον μύκητα. Το πρόβλημα είναι ότι εντοπίζεται σε κλινικές, στις επιφάνειες των νοσοκομειακών εξοπλισμών και είναι ιδιαίτερα επικίνδυνος όταν βρίσκεται σε σωλήνες και καθετήρες.\nΔεν είναι επικίνδυνος όταν έρθει σε επαφή με το δέρμα αλλά το πρόβλημα υπάρχει όταν υπάρχει πληγή ή απευθείας επαφή με το αίμα και κυρίως όταν προσβάλει ανοσοκατεσταλμένους ασθενείς ή γενικά άτομα με άλλες ασθένειες οι οποίοι συχνά παίρνουν αντιβιοτικά για τις παθήσεις αυτές.\nΣε κάθε περίπτωση, παρόλο που τα τελευταία χρόνια φαίνεται να εντοπίζονται ολοένα και περισσότερες τέτοιες περιπτώσεις είναι μια σπάνια πάθηση και «χτυπά» κυρίως ευάλωτα άτομα.\nΓια να γίνει σωστή διάγνωση πρέπει να γίνει εξέταση αίματος όπως και να ληφθούν δείγματα και από άλλα σωματικά υγρά. Το θέμα είναι ότι «μοιράζεται» κοινά στοιχεία με πολλά παθογόνα και για αυτό η διάγνωση δεν μπορεί να είναι γρήγορη και συνήθως χρειάζεται χρόνος. Σύμφωνα με το CDC (Κέντρα Ελέγχου και Πρόληψης Ασθενειών) μια κατηγορία εξετάσεων είναι πιο αποτελεσματική και πρόκειται για την Φασματομετρία μάζας MALDI-TOF. Παρόλα αυτά ερευνητές και υγειονομικοί θεωρούν ότι ακόμα πιο ακριβή τεστ είναι αναγκαία.\nΤα περισσότερα αντιμυκητιασικά φάρμακα δεν είναι αρκετά για να «σκοτώσουν» τον μήκυτα αυτό. Για αυτό το λόγο η καλή υγιεινή των χεριών και η τήρηση των βασικών κανόνων υγιεινής στα νοσοκομεία είναι σίγουρα το καλύτερο όπλο σε αυτή τη μάχη.\nΠαρόλα αυτά οι εξής δραστικές ουσίες μπορεί να είναι αποτελεσματικές: ανιδουλαφουνγκίνη (anidulafungin), κασποφουνγκίνη (caspofungin) και μικαφουγκίνη (micafungin).\nΠληροφορίες από το: https://www.verywellhealth.com\nCANDIDA AURIS ΣΥΜΠΤΩΜΑΤΑ\nΟι κίνδυνοι της άμμου: Πού πρέπει να απλώσω την πετσέτα θαλάσσης μου;\nΣε μεγάλες καλοκαιρινές περιπέτειες μπορούν να μας βάλουν οι ορδές μυκήτων, βακτηρίων, ιών και παρασίτων που φωλιάζουν σιωπηλά, σχεδόν ύπουλα, κάτω από την άμμο.\nΧρόνιες μυκητιάσεις: Ποιος είναι ο συνήθης ένοχος;\nΆριστα ανταποκρίνεται το 80% των ασθενών με οξεία δερματοφυτίαση ή ονυχομυκητίαση στις τοπικές θεραπείες. Το υπόλοιπο, όμως, 20% τόσο των μυκητιάσεων του δέρματος όσο και των νυχιών εξελίσσεται σε χρόνιες παθήσεις, αφού είναι πολύ ανθεκτικές στις αντιμυκητιασικές θεραπείες.\nΜύκητες από την παραλία: Πώς θα αποφύγετε τον «εφιάλτη της άμμου»\nΤα καλοκαιρινά μπάνια έχουν ξεκινήσει και εσύ χρειάζεται να μάθεις να αποφεύγεις τους κινδύνους για την υγεία σου που κρύβουν οι παραλίες.\nΟ Candida auris είναι ένας μύκητας που εμφανίστηκε για πρώτη φορά το 2009 και παρουσιάζει πλέον παγκόσμια διασπορά και συνοδεύεται από έντονη ανησυχία στο χώρο των επιστημών υγείας.


Η διαφθορά είναι η αιτία για την «μετανάστευση μυαλών στην Ελλάδα» - Δημοκρατική της Ρόδου\n«Όσο μεγαλύτερος είναι ο βαθμός διαφθοράς ενός κράτους τόσο περισσότερους νόμους παράγει” λέει χαρακτηριστικά μια από τις κορυφαίες στον κόσμο πολιτικές αναλύτριες, η Αλίνα Μουνγκιού-Πιππίντι (Alina Mungiu-Pippidi), στην πρώτη και αποκλειστική συνέντευξή της σε ελληνικό μέσο από το Βερολίνο.\nΣε μια εποχή που έχουν δεσμευτεί πολλά εκατομμύρια για την καταπολέμηση του “καρκίνου της δημοκρατίας”, όπως αποκαλείται η διαφθορά, το κόστος του φαινομένου στην Ευρώπη είναι πιθανότατα μεγαλύτερο από 120 δις ευρώ. Αυτό προκύπτει από μελέτη της Ευρωπαϊκής Επιτροπής. ” Χώρες όπως η Βουλγαρία, η Ρουμανία, η Ιταλία πλήττονται ιδιαίτερα από το οργανωμένο έγκλημα, ενώ εγκλήματα του ” λευκού κολάρου”, όπως η δωροδοκία είναι συνήθη σε όλες τις χώρες της Ε.Ε (και στην Ελλάδα φυσικά) με ελάχιστες εξαιρέσεις.”, συμπληρώνει η επιστήμονας που είναι επίσης δημοσιογράφος, πρόεδρος της ρουμανικής Ακαδημαϊκής Κοινότητας και η παλαιότερη και πιο έμπειρη “δεξαμενή σκέψης” για την προώθηση της χρηστής διακυβέρνησης στη Ρουμανία. Η ίδια διευθύνει το Ευρωπαϊκό Κέντρο Έρευνας για την καταπολέμηση της διαφθοράς και την οικοδόμηση του κράτους και συνδράμει την Ευρωπαϊκή Επιτροπή και την Παγκόσμια Τράπεζα στον αγώνα κατά της διαφθοράς. Ηγείται τα τελευταία επτά χρόνια του προγράμματος ANTICORRP στο Hertie School of Governance στο Βερολίνο (στο οποίο και διδάσκει). Πρόκειται για το μεγαλύτερο κοινωνικό πρόγραμμα που χρηματοδοτείται από την Ευρωπαϊκή Επιτροπή, με στόχο να μελετήσει τους ενεργούς παράγοντες και τις αποτελεσματικές πολιτικές αμερόληπτων κυβερνητικών οργάνων για την καταπολέμηση της διαφθοράς στην Ευρώπη, αλλά και αλλού.\n“Η διαφθορά είναι η μεγαλύτερη πηγή ανισότητας σε μια κοινωνία και εμποδίζει μια βιώσιμη και δημοκρατική ανάπτυξη. Δυστυχώς αποτελεί συνειδητή επιλογή στις περισσότερες χώρες του κόσμου, γιατί είναι πιο εύκολο για μια Αρχή να ευνοήσει ένα άτομο μέσα στην ομάδα που εκείνο ανήκει, παρά να “θεραπεύσει” όλους εξίσου, ανεξάρτητα από την ομάδα που ανήκουν.”, συμπληρώνει η ίδια.\nΔεν μπορούμε λοιπόν να καταπολεμήσουμε τη διαφθορά; Η προσέγγιση είναι απλή, αρκεί να βρεθεί ένας τρόπος για να επηρεαστεί η ισορροπία μεταξύ των πόρων που τροφοδοτούν τη διαφθορά και των περιορισμών που την εμποδίζουν. “Εμείς απευθυνόμαστε συχνά σε διεφθαρμένους ανθρώπους και να τους ζητάμε να καταπολεμήσουν τη διαφθορά. Αυτό φυσικά δεν λειτουργεί. Η καταπολέμηση της διαφθοράς πρέπει να κατευθύνεται από το εσωτερικό μιας ομάδας και από αυτούς που έχουν κάτι να κερδίσουν από την εξάλειψη ή μείωση της διαφθοράς.\nΥπάρχουν δύο παράγοντες που μπορούν να φανούν αποτελεσματικοί στον αγώνα εναντίον της: η ελευθερία του Τύπου και μια ισχυρή κοινωνία των πολιτών. Μια ισχυρή κοινωνία των πολιτών μπορεί να ελέγξει τη διαφθορά και να αποτελέσει κινητήρια δύναμη για να εξασφαλιστεί η πραγματική εφαρμογή της νομοθεσίας, αλλά και η ελευθερία της πληροφόρησης. Η κοινωνία των πολιτών μπορεί να παρακολουθεί τον τρόπο κατασπατάλησης των δημόσιων πόρων, για παράδειγμα, και να τονίζει τα κακώς κείμενα.\nΣήμερα έχουμε και μια επιπλέον ευκολία μέσω των social media και του διαδικτύου. Οι πληροφορίες μεταδίδονται εύκολα και γρήγορα και οι κοινωνίες πολιτών ενισχύονται. Επίσης, ο αποκλεισμός των Πολιτικών, για τους οποίους έχει αποδειχθεί η συμμετοχή τους σε κυκλώματα διαφθορά, έχει δείξει ότι λειτουργεί εναντίον του φαινομένου, αρκεί να γίνεται κατ’ επανάληψη και κατά τη διάρκεια μακρών χρονικών περιόδων.”\nΗ Αλίνα Μουνγκιού Πιππίντι συσχετίζει μέσα από την έρευνά της τη διαφθορά με το βαθμό ανάπτυξης μιας χώρας. Συγκεκριμένα, το πόσο μια χώρα επενδύει στην έρευνα, στην ανάπτυξη και στην εκπαίδευση , έχει να κάνει με το βαθμό διαφθοράς. Σύμφωνα με στοιχεία της έρευνάς της, το δημόσιο χρήμα σε κράτη με μεγάλο δείκτη διαφθοράς διοχετεύεται σε επενδυτικά προγράμματα από τα οποία ωφελούνται μόνο ιδιώτες ή εταιρίες και όχι η κοινωνία ευρύτερα. Δεν είναι τυχαίο το γεγονός ότι σε χώρες με υψηλό δείκτη διαφθοράς (όπως είναι και η Ελλάδα) επενδύονται ελάχιστοι πόροι στην έρευνα, στην εκπαίδευση και στην υγεία.\n“Θεωρώ ότι η διαφθορά στην Ελλάδα θέτει σε κίνδυνο το μέλλον της χώρας και είναι υπεύθυνη για τη “μετανάστευση των μυαλών”(brain drain) που παρατηρείται πολύ τα τελευταία χρόνια. Όσο πιο μορφωμένος και καλλιεργημένος είναι κάποιος, τόσο πιο πολύ αντιδρά σε αυτά που βλέπει και γίνεται μη ανεκτικός. Βλέποντας ότι τίποτε δεν αλλάζει στη χώρα του αναγκάζεται να φύγει. Πίσω παραμένουν αυτοί που ανέχονται τη διαφθορά ή θεωρούν τον εαυτό τους ανίκανο να αντιδράσει, καθώς και αυτοί που μετέχουν στα κυκλώματα διαφθοράς, οι οποίοι και δεν ενδιαφέρονται να φέρουν πίσω τα “καλά μυαλά”. Κι εδώ δημιουργείται ένας φαύλος κύκλος. Αν δεν σπάσει αυτός ο κύκλος, δυστυχώς δε βλέπω σωτηρία για τη χώρα σας.”, λέει χαρακτηριστικά η αναλύτρια\nΛίγο πριν το τέλος της συνέντευξης εξηγούμε στην πολιτική επιστήμονα ότι η λέξη που ακούμε κατά κόρον τελευταία είναι η λέξη “Ανάπτυξη” και της ζητάμε να μας προσδιορίσει τις διαστάσεις που εκείνη της δίνει:” Για μένα είναι μια ολιστικού χαρακτήρα βιώσιμη διαδικασία μακράς χρονικής περιόδου, η οποία στηρίζεται στα πλεονεκτήματα μιας δίκαιης και διαυγούς διακυβέρνησης. Και για μένα η καλή και δίκαιη διακυβέρνηση είναι ένα κοινωνικό συμβόλαιο που στοχεύει στο κοινό καλό και στηρίζεται στην εμπιστοσύνη των πολιτών. Δεν είναι εύκολο. Πιστέψτε με!”\nΗ Αλίνα Μουνγκιού-Πιππιντί, ως πολιτική επιστήμονας έχει άποψη για τα περισσότερα από τα γεγονότα που συμβαίνουν γύρω μας και η συζήτηση μαζί της δεν τελειώνει ποτέ, αντίθετα κάθε θέμα είναι και αφορμή για αναλύσεις. Εμείς ζητήσαμε την εκτίμησή της για τις εστίες πολέμου που γίνονται ειδήσεις καθημερινά στα διεθνή ΜΜΕ και θα περιοριστούμε σε αυτό. “Έχω μια δική μου θεωρία σχετικά με τον πόλεμο, η οποία δυστυχώς δεν είναι πολύ αρεστή και αποδεκτή. Θεωρώ ότι όλο αυτό που συμβαίνει έχει ξεκινήσει από μας, από τη Δύση. Κι αυτό, γιατί πιστέψαμε ότι οι αξίες της Δύσης θα μπορούσαν να εφαρμοστούν ισότιμα παντού. Αυτό δεν έγινε και ο κόσμος αντέδρασε, γιατί εκεί έξω δεν υπάρχει ομοιογένεια. Κάποιοι αναγκάζονται να εγκαταλείψουν αυτές τις αξίες, ενώ κάποιοι μάχονται για αυτές. Δυστυχώς δεν είναι εύκολο πάντα να φέρεις τους ανθρώπους κοντά”\nEurostat: Υπερδιπλάσιο το ωριαίο κόστος εργασίας στην ευρωζώνη από την Ελλάδα Στα 14,5 ευρώ διαμορφώθηκε το ωριαίο κόστος εργασίας στην Ελλάδα το 2017…\nΔιεθνής Διαφάνεια: Δεύτερη πιο διεφθαρμένη χώρα στην Ευρώπη η Ελλάδα Στη δεύτερη θέση από το τέλος βρέθηκε πανευρωπαϊκά η Ελλάδα στον Δείκτη…


Πρεμιέρα για το Μένιο Φουρθιώτη – Οι συνεργάτιδες του και η έκπληξη με το νέο μέλος – APOKALIPTIKA LIVE\nΟ Μένιος Φουρθιώτης όχι μόνο επέστρεψε στους τηλεοπτικούς μας δέκτες, αλλά το έκανε και με ενισχυμένη γυναικεία ομάδα.\nΤο «Αποκαλυπτικά Plus» έκανε πρεμιέρα το μεσημέρι του Σαββάτου 8 Σεπτεμβρίου με τον Μένιο Φουρθιώτη να ανοίγει τη σεζόν στο Epsilon λέγοντας:\n«Καλό μεσημέρι, καλό σαββατοκύριακο! Καλωσήρθατε στη νέα εκπομπή του Epsilon TV που κόβει τη νήμα της νέας τηλεοπτικής σεζόν 2018 -2019. Το Αποκαλυπτικά plus είναι στον αέρα! Θέλω να ξεκινήσω με δυο πράγματα που θέλω να πω, πριν σας συστήσω τους συνεργάτες μου, αν και τους περισσότερους τους ξέρετε. Ένα τεράστιο ευχαριστώ και ένα τεράστιο συγγνώμη γιατί φέτος το δικό μας Plus είναι μόνο αλήθειες. Σας ευχαριστώ θερμά. Και ειδικότερα και πιο πολύ και τους τηλεθεατές. Καλή τηλεοπτική σεζόν να έχουμε».\nΑμέσως μετά ο παρουσιαστής παρουσίασε την ομάδα του που αποτελείτε από την παλιά συνεργάτιδα των Αποκαλυπτικών Νανά Παλαιτσάκη που επέστρεψε στο πλευρό του, την τηλεκριτικό Νάνσυ Νικολαΐδου, την επί χρόνια φίλη και συνεργάτιδα του Μάρτζυ Λαζάρου, την δυναμική Έλενα Πολυκάρπου, αλλά και την… ξαδέλφη του Βιβή Παπουτσάκη, για την οποία όπως παραδέχτηκε στον αέρα ο Μένιος Φουρθιώτης δέχτηκε τρολάρισμα.\nΟ παρουσιαστής είχε ακόμα μια έκπληξη τόσο για τους τηλεθεατές όσο και για τις συνεργάτιδες του. «Ερχόμαστε με τον έκτο… άντρα… της εκπομπής Αποκαλυπτικά. Ούτε καν η διοίκηση δεν το ξέρει. Είναι άντρας, είναι όμορφος είναι νέος και είναι plus», είπε και μας γνώρισε τον τετράποδο φίλο της εκπομπής… τον Γκοφρέτα, το plus της εκπομπής.\nΓράφει το thestival\nTags 2018 Media thestival


ΑΝΘΡΩΠΟΣ ΧΩΡΙΣ ΙΔΙΟΤΗΤΕΣ: ΑΓΑΠΕΣ ΕΙΝΑΙ ΑΥΤΕΣ!\nΑΓΑΠΕΣ ΕΙΝΑΙ ΑΥΤΕΣ!\nPosted by ΑΝΘΡΩΠΟΣ ΧΩΡΙΣ ΙΔΙΟΤΗΤΕΣ at 18:54\nBλέπω "Les paladins" με...δόσεις, όπως καταλαβαίνετε, γιατί πού να βρω δυόμισι ολόκληρες ώρες να το δω άπαξ;\nΕξαιρετικά πολυεπίπεδο θέαμα, κυριολεκτικά και μεταφορικά.\nΣε κάνει να ονειρεύεσαι, "...έστω και με σπασμένα φτερά να πετάω", που λέει κι ο Σαχτούρης.\nΕκπληκτική η εναλλαγή των σκηνικών (μετρό, εναέριες φιγούρες, σύννεφα, κουνέλια, άλογα, καμήλες).\nΑς μη μιλήσω για την υπέροχη μουσική... Ραμώ είναι αυτός, θα μου πείτε.\nΟπότε και το σχόλιο, θα είναι μάλλον κι αυτό ...σε δόσεις!\nΥΓ. Πώς είναι η υγεία σας;\nΒοηθάνε οι φυσικοθεραπείες;\nΕίχα δει την όπερα αυτή, τυχαία, ένα μεσημέρι στην ΕΤ1. Μη νομίζετε, η όπερα δεν είναι το είδος που θα με κάνει ν'ασχοληθώ μαζί του, αρκετά, εκτός ελαχίστων εξαιρέσεων. Αλλά αυτή η αισθητική συνύπαρξη με έθελξε. Παρακολουθούσα δίχως να μπορώ να απομακρύνω, έστω και για μια στιγμή το βλέμμα μου από την οθόνη. Έψαξα και βρήκα την παράσταση και τώρα μπορώ, μετά από τόσο καιρό, να την ακούω, χωρίς να είμαι υποχρεωμένος να βλέπω κι όλας.\nΒέβαια και είναι δύσκολο να παρακολουθήσεις κάτι, οτιδήποτε είναι αυτό, δυόμιση ώρες διαρκώς. Ευτυχώς εγώ, τώρα, έχω την πολυτέλεια να έχω πολλές ώρες ελεύθερες για να περιφέρομαι ανάμεσα στους "Δαιμονισμένους", τον "Ξένο, την "Παρέλαση", "Απ'το ίδιο ποτήρι", την "Γλυκιά ζωή" το "Chungking Express", την "Τζίλντα", το "Χιροσίμα, αγάπη μου", που έβλεπα μέχρι να διαβάσω το σχόλιό σας, τον "Παναγιωτά"(supermarket είναι αυτό, να πίνω καφέ με την πρώην γυναίκα μου, να μαθαίνω την κόρη μου να οδηγεί, να μαγειρεύω, να πίνω προς το παρόν ελάχιστα, να ταξιδεύω στην Αθήνα σχεδόν κάθε 15 μέρες, και το βασικότερο να οδηγώ, ξανά, το μηχανάκι μου.\nΟι φυσικοθεραπείες προχωρούν. Εδώ και δυο βδομάδές κάνω τις ίδιες ασκήσεις. Πρέπει να είμαστε προσεχτικοί μου επαναλαμβάνει ο γιατρός μου. Πάντως αισθάνομαι ότι το χέρι μου, κάθε μέρα, λειτουργεί καλύτερα. Αν και δεν ζητάω πολλά πράγματα τώρα πια. Τα χρόνια περνάνε και γίνομαι περισσότερο ολιγαρκής.\nΣας στέλνω την καληνύχτα μου, αν και είναι λιγάκι απίθανο να διαβάσετε τα λόγια μου αυτή την νύχτα\nΥΠΑΡΧΕΙ ΚΙ ΑΥΤΟ, ΑΓΑΠΗΤΟΙ ΜΟΥ!


Apple Car: Θα κατασκευάσει ηλεκτρικό αυτόνομο αυτοκίνητο το 2024; | Techblog.gr\nApple Car: Θα κατασκευάσει ηλεκτρικό αυτόνομο αυτοκίνητο το 2024;\nΤρίτη, 22/12/2020 · Αλέξανδρος Παππάς Apple\nΔεν αποτελεί έκπληξη το ότι η Apple πειραματίζεται με τεχνολογίες αυτόνομης οδήγησης σε επίπεδο software. Ο Αμερικανός κολοσσός δραστηριοποιείται εδώ και μερικά χρόνια στην ανάπτυξη συστημάτων self-driving, δηλαδή κυρίως στο κομμάτι του software.\nΤο ειδησεογραφικό πρακτορείο Reuters αναφέρει ότι το 2024 είναι ο στόχος για την παραγωγή ενός επιβατικού οχήματος που αναπτύσσει η Apple, αν και θα μπορούσε να πάει ακόμα μακριά στο 2025 ή μετά λόγω των καθυστερήσεων που σχετίζονται με την πανδημία.\nΗ έκθεση αναφέρει ότι η Apple βασίζεται σε τρίτους κατασκευαστές για την ανάπτυξη τεχνολογιων αυτόνομης οφήγησης συμπεριλαμβανομένων των συστημάτων LiDAR.\nΝαι θα βγάλει αυτοκίνητο που θα πωλούνται ξεχωριστά οι ρόδες, τα καθίσματα, το τιμόνι κλπ και σε κάθε ενημέρωση θα πέφτουν οι επιδόσεις αν η μπαταρία είναι χάλια….\nΡόδες, τιμόνι και καθίσματα δεν θα συμπεριλαμβάνονται στην συσκευασία του αυτοκινήτου γιατί έχουμε από το προηγούμενο αυτοκίνητο… αχαχαχαχαχα!!!


: Ανακοίνωση της κατάληψης Φάμπρικα Υφανέτ για την εμπρηστική επίθεση που δέχτηκε στις 11/06/12 :: Yfanet Squat\n13 Ιουνίου 2012 εκτύπωση\nΗ καπιταλιστική κρίση δημιουργεί κοινωνικά ερείπια. Όπου και αν κοιτάξει κανείς βλέπει την εξαθλίωση να εξαπλώνεται. Οι άνεργοι συνωστίζονται κάθε πρωί στον ΟΑΕΔ για να επικυρώσουν την κάρτα ανεργίας ή για να πάρουν κάποιο επίδομα ώστε να βγάλουν το μισό μήνα. Οι ασφαλισμένοι καθηλώνονται στις ουρές των ασφαλιστικών ταμείων για να πάρουν πίσω χρήματα από την πληρωμή φαρμάκων. Οι ψυχικά ασθενείς έχουν αρχίσει να στοιβάζονται στα παγκάκια λόγω των δομών που κλείνουν. Τα νοσοκομεία δε διαθέτουν στοιχειώδη υλικά αλλά, ακόμη και έτσι, πρέπει κανείς να πληρώσει το πεντάευρω και τις εξετάσεις του για να έχει πρόσβαση σε μια περίθαλψη που απλώς επιδιορθώνει ανθρώπους. Στην εργασία, ο εκβιασμός της ανεργίας οδηγεί σε μια άνευ προηγουμένου υποτίμηση, με τα αφεντικά να μεταφέρουν ένα κλίμα ότι μας κάνουν και χάρη που συνεχίζουν να μας δίνουν δουλειά.\nΑπό την άλλη, η παγωμένη αυτή εικόνα ευτυχώς δε λέει όλη την αλήθεια. Η πραγματικότητά μας, ζοφερή όπως προβάλλει, είναι επίσης ο τόπος των αρνήσεων και των αγώνων μας. Και πράγματι, υπάρχει μια πλειάδα από πολιτικές και κοινωνικές συλλογικοποιήσεις που κινούνται ενάντια στην πραγματικότητα αυτή. Συλλογικοποιήσεις που στέκονται αλληλέγγυες σε ανταγωνιστικές κινήσεις, στήνουν διαδικασίες αγώνα στις γειτονιές, κυνηγούν τους φασίστες, κρατούν ζωντανούς κατειλημμένους χώρους ως σημεία συνάντησης και οργάνωσης της αντίστασης· όλα αυτά με τεράστιο κόπο και προσπάθεια. Επιθυμούμε να είμαστε κομμάτι αυτών των ανταγωνισμών και σε αυτούς ελπίζουμε.


Dario Fo | Hieronymus Bosch 1450-1516\n20. Dario Fo: «Ο ΤΥΧΑΙΟΣ ΘΑΝΑΤΟΣ ΕΝΟΣ ΑΝΑΡΧΙΚΟΥ..»\nΝΤΑΡΙΟ ΦΟ : «Ο ΤΥΧΑΙΟΣ ΘΑΝΑΤΟΣ ΕΝΟΣ ΑΝΑΡΧΙΚΟΥ, και μερικών άλλων ανατρεπτικών»\nΗ επαναστατική έκρηξη του 1968 δεν περιορίστηκε στον Γαλλικό Μάη. Αγκάλιασε όλο τον κόσμο: Ιαπωνία, Γερμανία, Γιουγκοσλαβία, Πολωνία, Λατινική Αμερική, ΗΠΑ και, φυσικά, τη γειτονική Ιταλία. Ο ιταλικός Μάης, εξαιτίας της φύσης της ιταλικής κοινωνίας, κράτησε περισσότερο και ήταν πιο εκρηκτικός: οι εργάτες κάνουν μαζικά «άγριες» απεργίες1, οι νέοι, οι φοιτητές, οι μαθητές, οι γυναίκες, οι φυλακισμένοι, οι ψυχασθενείς και όλοι οι «παρίες» της κοινωνίας ξεσηκώνονται. Πραγματοποιούνται μερικές θεσμικές αλλαγές, ο κόσμος όμως, δεν αρκείται σ’ αυτές. Αρνείται ριζικά και μαζικά τις καθημερινές συνθήκες ζωής στην κοινωνία της μισθωτής εργασίας. Για ν’ αμυνθεί απέναντι στους φασίστες και την αστυνομία αρχίζει να εξοπλίζεται. Ξεσπούν ταραχές στις φάμπρικες, στις φυλακές, στους δρόμους. Η κατάσταση ξεφεύγει απ’ τον έλεγχο του κράτους, αλλά και του ΚΚΙ και της συνδικαλιστικής γραφειοκρατίας.\nΜέσα στο 1969, οι αρχές παραπέμπουν στα δικαστήρια 10.000 εργάτες- οι δίκες, φυσικά, δεν γίνονται ποτέ. Στις 19 του Νοέμβρη, γίνεται στο Μιλάνο μεγάλη απεργία και συγκέντρωση για το ζήτημα των ενοικίων. Έχουν προηγηθεί συγκεντρώσεις, απεργίες και κάθε λογής εκδηλώσεις, που σκοπό έχουν να κάνουν τους ανθρώπους ν’αποκτήσουν ξανά τον έλεγχο πάνω σ’όλες τις πτυχές της ζωής τους. Η κατάσταση φαίνεται καθαρά πως ξεφεύγει από τον έλεγχο του κράτος και των θεσμοθετημένων εξουσιών. Η Ιταλία οδεύει προς την επανάσταση. Το κράτος περνά στην επίθεση. Για να «παγώσει» τον κόσμο, πρέπει να προκαλέσει ένα απρόοπτο και τραυματικό γεγονός.\nΣτις 12 Δεκέμβρη του 1969, το κράτος «ρίχνει την πρώτη κανονιά του εμφυλίου πολέμου» (Τζ. Σανγκουινέτι). Μια βόμβα εκρήγνυται στην Αγροτική Τράπεζα του Μιλάνου, στην Πιάτσα Φοντάνα: 9 νεκροί και 100 τραυματίες. Μια άλλη βόμβα, στην Εμπορική Τράπεζα, στην πλατεία της Σκάλας του Μιλάνου, δεν εκρήγνυται. Δυο βόμβες στη Ρώμη, μια στην Τράπεζα Εργασίας και μια στο μνημείο του Άγνωστου Στρατιώτη, έχουν περί τους είκοσι τραυματίες. Οι εκρήξεις αυτές των βομβών είναι πράξεις α μ υ ν τ ι κ ή ς τρομοκρατίας (Τζ. Σανγκουινέτι). Σ’ αυτήν προσφεύγουν μόνο τα κράτη και αντικείμενο της είναι ο πληθυσμός στο σύνολο του. Υπεύθυνοι, κατά συνέπεια, για τις βόμβες είναι το ιταλικό κράτος και οι μυστικές του υπηρεσίες. Η άποψη αυτή είναι τεκμηριωμένη (βλ. βιβλιογραφία). Οι εκρήξεις βομβών που προηγήθηκαν, όπως λογου χάρη στις 25 του Απρίλη του 1969 (στο Πανηγύρι και στην Τράπεζα του Σταθμού του Μιλάνου) και τον Αύγουστο (στα τρένα), είναι «πρόβα τζενεράλε» πριν απ’ το φοβερό τούτο χτύπημα.\nΗ αστυνομία συλλαμβάνει στο Μιλάνο τον «αναρχικό σιδηροδρομικό» Τζουζέπε Πινέλι, ή Πίνο όπως τον έλεγαν οι φίλοι του, έγγαμο με δυο θυγατέρες και πάει να του φορτώσει την ευθύνη για τις βόμβες. Οι αρχές «βασίζουν» την κατηγορία στο ότι είχε κάνει ένα αδικαιολόγητο ταξίδι στη Ρώμη τον Αύγουστο, τότε που είχαν τοποθετηθεί οι βόμβεςστα τρένα. Ο Πινέλι έχει άλλοθι: έπαιζε χαρτιά με κάτι γέρους συνταξιούχους σ’ ένα καφενείο όλη τη μέρα στις 12 του Δεκέμβρη. Η μαρτυρία των συνταξιούχων χαρακτηρίζεται «αναξιόπιστη» και δε λαμβάνεται υπόψη. Παράλληλα, συλλαμβάνεται στη Ρώμη ο «αναρχικός χορευτής» Πιέτρο Βαλπρέντα, που κατηγορείται κι αυτός για τη βόμβα της Πιάτσα Φοντάνα. Ένας ταξιτζής, τον αναγνώρισε δήθεν στο Μιλάνο και υποστηρίζει ότι τον πήρε ταραγμένο από την Πιάτσα Φοντάνα. Στις 15 του Δεκέμβρη, στις 12 παρά 3 τη νύχτα, η Διοίκηση της Αστυνομίας του Μιλάνου καλεί ασθενοφόρο. Στις 12 και 2, αυτόπτες μάρτυρες βλέπουν να ρίχνεται στην αυλή του κτιρίου από το τέταρτο πάτωμα ο Πινέλι. Τα στοιχεία δείχνουν ότι, στη διάρκεια της ανάκρισης, ο επιθεωρητής Καλαμπρέζε έδωσε στον Πινέλι μια κοφτή στο λαιμό και τον σκότωσε. Μες στην αναμπουμπούλα, κάποιος αστυνομικός κάλεσε ασθενοφόρο. Έπειτα, όμως, οι αστυνομικοί σκέφτηκαν να σκηνοθετήσουν «αυτοκτονία» του Πι-νέλι. Τον πέταξαν νεκρό στο κενό και υποστήριξαν ότι «πήδηξε μονάχος του απ’ το ανοιχτό παράθυρο».\nΑκολουθούν μια σειρά από γεγονότα: Ο Βαλπρέντα φυλακίζεται και δικάζεται μόλις τον Φλεβάρη του 1972. (Στο μεταξύ, οι μυστικές υπηρεσίες έχουν δολοφονήσει τον ταξιτζή, που δήθεν τον είχε αναγνωρίσει). Το επίσημο όργανο των αναρχικών «Ουμανιτά Νόβα», στο τεύχος του Δεκέμβρη του 1969, διαχωρίζει τη θέση τους από τον «τρομοκράτη» Βαλπρέντα. Στις 19 του Δεκέμβρη του 1969, οι εργάτες μετάλλου αναστέλλουν την προγραμματισμένη τους απεργία. Το ΚΚΙ μιλάει για «φασιστικό κίνδυνο» και ξαναμαντρώνει τον κόσμο. (Έχει προηγηθεί, μέσα στα 1969, μια απόπειρα πραξικοπήματος του «μαύρου πρίγκηπα» Βαλέριο Μποργκέζε, που τον βοήθησαν οι μυστικές υπηρεσίες κι η ελληνική χούντα). Το Μάη του 1972, δολοφονείται ο επιθεωρητής Λουίτζι Καλαμπρέζε). Δέχεται τρεις σφαίρες το πρωί, την ώρα που βγαίνει απ’ το σπίτι του. Δολοφονείται ο δικαστικός Αλεσαντρίν, που είχε αναλάβει να επανεξετάσει την υπόθεση της βόμβας στην Πιάτσα Φοντάνα (μια «στημένη» δίκη είχε στείλει την υπόθεση στο αρχείο), κι είχε αρχίσει ν’ ανακρίνει τον τότε αρχηγό της ΣΙΔ (ΚΥΠ) ναύαρχο Ένκε, για τις ψευδείς μαρτυρίες που είχε δώσει στη «στημένη» δίκη.»Αυτοκτονούν» μια σειρά αξιωματικοί της ΣΙΔ. Δολοφονείται ο φασίστας Νάρντι, στον οποίο αποδόθηκε η δολοφονία του Καλαμπρέζε. Δολοφονούνται κάμποσοι δικαστικοί, ανάμεσα τους κι ο Οκόρσιο, που ήταν υπεύθυνος για την τρίχρονη προφυλάκιση του Βαλπρέντε. Ο στόχος όλων αυτών των ενεργειών πετυχαίνεται: το επαναστατικό κίνημα στην Ιταλία, προσωρινά, νικιέται.\nΣτο έργο που ακολουθεί, ο Φο πραγματεύεται την «υπό-θεση Πινέλι». Τα γεγονότα που αναφέρει είναι πραγματικά και, μ’ ορισμένα λεκτικά του παιχνίδια, παραπέμπει στους πραγματικούς στόχους. (Λ.χ. ο επιθεωρητής Πιζάνι, απότην Πίζα δηλαδή, αστειεύεται για την Καλάμπρια). Το έργο παρακολούθησαν στην Ιταλία πάνω από ένα εκατομμύριο θεατές και βοήθησε να ξεσκεπαστεί η κρατική σκευωρία. Τελειώνουμε με αποσπάσματα από ένα κείμενο, που μοίρασαν οι Καταστασιακοί στο Μιλάνο στις 19 του Δεκέμβρητου 1969. Πρόκειται για μια προκήρυξη με τίτλο το «Ράιχσταγ καίγεται»:\n«Μπροστά στο ανέβασμα του επαναστατικού κινήματος, παρόλες τις προσπάθειες των συνδικάτων και των γραφειοκρατών της παλιάς και της νέας αριστεράς να το επαναφομοιώσουν, η εξουσία οδηγείται μοιραία να παίξει αυτή τη φορά το ψεύτικο χαρτί της τρομοκρατίας… Η ιταλική αστική τάξη του 1969… δεν έχει πια ανάγκη από τα σφάλματα των παλιών αναρχικών για να βρει μια πρόφαση και να υλοποιήσει την ολοκληρωτική της φύση, παγιδεύοντας τους νέους αναρχικούς με μιαν αστυνομική σκευωρία… Η μπόμπα του Μιλάνου έσκασε εναντίον του προλεταριάτου. Προορισμός της ήταν να χτυπήσει τα λιγότερο ριζοσπαστικοποιημένα στρώματα του πληθυσμού, ώστε να τα κάνει να συμμαχήσουν με την εξουσία, και να καλέσει σε συσπείρωση την αστική τάξη…: καθόλου τυχαία, σφαγή στους αγρότες (Αγροτική Τράπεζα) και μονάχα εκφοβισμός στους αστούς (μπόμπα που δεν έσκαοε στην Εμπορική Τράπεζα). Τα άμεσα όσο και τα έμμεσα αποτελέσματα που είχαν οι απόπειρες ήταν σκόπιμα…\nΈτσι, η εξουσία πρέπει να κάψει απ’την αρχή κιόλας το τελευταίο χαρτί, που θα μπορούσε να παίξει πριν από τον εμφύλιο πόλεμο, ή πριν από ένα πραξικόπημα για το οποίο είναι ανίκανη, δηλαδή το διπλό χαρτί του ψεύτικου «αναρχικού κινδύνου»(για τη δεξιά) και του ψεύτικου «φασιστικού κινδύνου»(για την αριστερά), με σκοπό να μασκαρέψει και να κάνει δυνατή την αντεπίθεση της εναντίον του αληθινού κινδύνου: του προλεταριάτου. Επιπλέον, η πράξη που μ’ αυτήν η αστική τάξη προσπαθεί σήμερα να ξορκίσει τον εμφύλιο πόλεμο είναι στην πραγματικότητα η πρώτη πράξη του εμφυλίου πολέμου… Επομένως, για το προλεταριάτο το θέμα δεν είναι πια να τον αποφύγει ούτε να τον αρχινίσει, αλλά να τον κερδίσει…. Έχει αρχίσει πια να καταλαβαίνει ότι δεν μπορεί να τον κερδίσει με τη μερική βία, αλλά με την ολική αυτοδιαχείριση της επαναστατικής βίας και με το γενικό εξοπλισμό των εργαζομένων, που οργανώνονται στα Εργατικά Συμβούλια. Το προλεταριάτο, λοιπόν, ξέρει πια πως πρέπει ν’ απορρίψει μια για πάντα, κάνοντας την επανάσταση, τόσο την ιδεολογία της βίας όσο και τη βία της ιδεολογίας…. Σύντροφοι, μην αφήσετε να σας σταματήσουν εδώ… Ζήτω η απόλυτη εξουσία των Εργατικών Συμβουλίων! »\n1 Απεργίες εναντίον της εργοδοσίας, αλλά και των εργατικών γραφειοκρατικών συνδικάτων.\nΒ. Τ., Σεπτέμβρης 1987. [ Dario Fo – Morte accidentale di un anarchico, 1970 ] ελλην.εκδ. Κατσάνος 1987.\nClick to access dario_fo_tyxaios_8anatos_enos_anarxikou.pdf\nPosted in Αυτόνομη Πρωτοβουλία.\tΜε ετικέτα Dario Fo


Αρχική Σχετικά με εμάς Για επιχειρήσεις Για ποδηλάτες Σύνδεση Επικοινωνία\nΗ ιστοσελίδα χρησιμοποιεί cookies.d Μάθετε περισσότερα\nΑνακάλυψε όλες τις ποδηλατικές διαδρομές και επιχειρήσεις φιλικές προς το ποδήλατο\nΤο Biketify είναι η μοναδική ιστοσελίδα που παρέχει πιστοποίηση ποδηλατικού τουρισμού για όλα τα είδη επιχειρήσεων στην Ελλάδα. Η πιστοποίηση παρέχεται σε επιχειρήσεις που καλύπτουν τα κριτήρια για υποδομές και παροχές που διευκολύνουν τη ζωή των ποδηλατών. Παράλληλα, μπορείς να ανακαλύψεις πολλές ποδηλατικές διαδρομές στο διαδραστικό μας χάρτη.\nΓίνε μέλος του Biketify\nΣαν μέλος του Biketify, μπορείτε να κανονίσετε διακοπές με ποδήλατο και να ζήσετε την απόλυτη εμπειρία χωρίς να έχετε το άγχος τι μπορεί να προκύψει στη διαδρομή, καθώς το Biketify σας παρέχει επιχειρήσεις με υποδομές για ποδήλατο. Εξασφαλίστε τη διαμονή σας, μάθετε πληροφορίες για την περιοχή που πρόκειται να επισκεφθείτε και ανακαλύψτε ποδηλατικές διαδρομές. Όλες οι ποδηλατικές διαδρομές έχουν χαρτογραφηθεί και αξιολογηθεί από το Εθνικό Μετσόβιο Πολυτεχνείο.\nΠοιες επιχειρήσεις μπορούν να πιστοποιηθούν;\nΟι κατηγορίες επιχειρήσεων που πιστοποιούνται είναι: λιανικό εμπόριο, καταλύματα, εστίαση, υπηρεσίες ενοικίασης και εκμίσθωσης, και σημεία ενδιαφέροντος, όπως μουσεία. Τα κριτήρια πιστοποίησης είναι διαφορετικά για κάθε είδος της επιχείρησης και μπορείτε να τα δείτε εδώ. Κάθε επιχείρηση που πιστοποιείται παίρνει μια βαθμολογία ανάλογη των παροχών της, η οποία αξιολογείται από τον αλγόριθμο που έφτιαξε η ομάδα του Εθνικού Μετσόβιου Πολυτεχνείου.\nΔείτε όλες τις πιστοποιημένες επιχειρήσεις\nΕπιχειρήσεις Biketify Φίλτρα\nΕπιλέξτε πράγματα που είναι χρήσιμα για εσάς\nΜόνο πιστοποιημένες επιχειρήσεις Biketify\nΤα σχόλια σας είναι πολύτιμα για τη βελτίωση των υπηρεσιών του Biketify!\nΠροτείνετε μία λειτουργικότητα\nΑναφέρετε κάποιο λάθος\nΑΕΘΩΝ / ΣΑΤΜ / [email protected]\nΕνημερωθείτε για την πολιτική των cookies


Gift Guide: Συγκεντρώσαμε τα δώρα που θα ενθουσιάσουν όλες τις fashionistas - InStyle\nΗ πιο λαμπερή εποχή του χρόνου μόλις έφτασε και το καθημερινό μας πρόγραμμα μοιάζει πιο γεμάτο από ποτέ. Εκτός από το να συγκεντρώσεις όλα τα ρούχα, παπούτσια, αξεσουάρ, καλλυντικά που θα χρειαστείς για να δημιουργήσεις τα τέλεια party looks, υπάρχει και κάτι ακόμα που χρειάζεται να κάνεις. Να δημιουργήσεις τη δική σου λίστα με όλα τα δώρα που έχεις να αγοράσεις στους αγαπημένους σου ανθρώπους.\nΠριν σε πιάσει πανικός, εμείς είμαστε εδώ για να σε βοηθήσουμε να ανακαλύψεις τα καλύτερα δώρα για τις γυναίκες τις ζωής σου. Συγκεντρώσαμε έτσι τα καλύτερα δώρα για τις fashionistas της ζωής σου και ελπίζουμε να σε βοηθήσουμε.\nΤι μπορείς να τους χαρίσεις; Οι επιλογές είναι άπειρες. Από ένα ζευγάρι ψηλοτάκουνα πέδιλα μέχρι ένα εντυπωσιακό κόσμημα, μία τσάντα σε κόκκινη απόχρωση ή μία λαμπερή θήκη κινητού, ένα φόρεμα με παγιέτες ή ένα βερνίκι νυχιών που είναι ιδανικό για το μανικιούρ των γιορτών, ένα ζευγάρι γυαλιά ηλίου ή ένα calendar για το 2020 είναι μερικές από τις καλύτερες επιλογές που μπορείς να κάνεις.\nΠώς θα προσθέσεις λάμψη στα καθημερινά σου looks:\nΔες επίσης τα πιο glam items που θα αναβαθμίσουν τα party looks σου:\nChristmas Loading, fashionistas, δώρα, χριστουγεννιάτικα δώρα


Σωστή, αλλά δεν αρκεί η μείωση ΦΠΑ σε κράνη και παιδικά καθίσματα - Γνώμες | News 24/7\nΚι είναι λογικό να μην θεωρούνται ήδη πολυτελείας, αλλά είδη υψηλής χρησιμότητας.\nΗ εξέλιξη αυτή είναι θετική, καθώς από τη μια η κυβέρνηση δείχνει τις προθέσεις της να κάνει κινήσεις προς την οδική ασφάλεια και από την άλλη επειδή το άλλοθι περί ακριβού προϊόντος, που δεν μπορούσαν να προμηθευτούν όλοι οι αναβάτες, καταρρίπτεται. Βέβαια, ουδείς θα έπρεπε να χρησιμοποιεί αυτό το άλλοθι, διότι από τη στιγμή που μπαίνεις στη διαδικασία να αγοράσεις μοτοσικλέτα, θα έπρεπε να υπολογίσεις και το κόστος για την αγορά κράνους, προστατευτικού μπουφάν και γαντιών. Τουλάχιστον τα βασικά. Αλλωστε, οι εταιρείες μοτοσικλετών, στις έντυπες διαφημίσεις τους, φέρουν το λογότυπο «βάλτο καλά στο κεφάλι σου», δείχνοντας το κράνος.\nΕκεί θα πρέπει να δοθεί η μέγιστη βαρύτητα. Στην εκπαίδευση του κόσμου, μικρών αλλά και μεγάλων, με τηλεοπτικά και ραδιοφωνικά μηνύματα, με τηλεοπτικές εκπομπές που δεν υπάρχουν, επειδή «δεν πιάνουν υψηλή ακροαματικότητα», όπως υποστηρίζουν οι ιθύνοντες των σταθμών. Δεν αρκεί μόνο στις μεγάλες εξόδους να μοιράζονται φυλλάδια στα διόδια.\nΗ οδική ασφάλεια, αποτελεί προτεραιότητα και είναι μέρος της καθημερινότητας, όλων μας.


«Μπαμ» με Καρέλη το Κερατσίνι! | Abola.gr\nΤην ένταξη του 20χρονου μέσου από τον Παναργειακό ανακοίνωσαν οι «ροσονέρι».\nΤον μεταγραφικό του καλπασμό συνεχίζει ακάθεκτο το Κερατσίνι! Οι νεοφώτιστοι μετά από συντονισμένες ενέργειες του Προέδρου Αντώνη Αραβαντινού, ολοκλήρωσαν μάι ακόμη σπουδαία προσθήκη, αφού προχώρησαν στη απόκτηση του 20χρονου μέσου του Παναργειακού Παναγιώτη Καρέλη.\n«O AΠΟ Κερατσίνι ανακοινώνει την έναρξη της συνεργασίας του με τον ποδοσφαιριστή, Παναγιώτη Καρέλη. Το νέο απόκτημα της ομάδας μας, έχει γεννηθεί στις 23-9-1997 και μέχρι πρόοτινος αγωνιζόταν μέχρι πρότινος στον Παναργειακό, με τον οποίο είχε 25 συμμετοχές και 2 γκολ.\nΘεωρείται ένα από τα μεγαλύτερα ταλέντα του νομού Αργολίδας και είναι χαρακτηριστικό πως οι “Ροσονέρι” τον απέκτησαν μετά από μάχη με αρκετές ομάδες και τον Πρόεδρο του συλλόγου μας κο Αραβαντινό, να κάνει κίνηση ματ ,πριν ο παίκτης υπογράψει σε άλλο σύλλογο του Πειραιά.\nΟ Καρέλης είναι αριστεροπόδαρος και αγωνίζεται με την ίδια ευχέρεια και σε ρόλο αριστερού μπακ αλλά και εξτρέμ και στις δύο πλευρές.\nΞεκίνησε την καριέρα του από τον Παναυπλαικό, έπαιξε και στον Ερμή Κιβερίου ,αφού ο Παναργειακός τον απέκτησε σε ηλικία 17 ετών και τον έδωσε δανεικό στον Ερμή και φέτος ήταν πραγματικά η χρονιά της καθιέρωσης.»\nΤον μεσοεπιθετικό Λάμπρο Τριανταφύλλου απέκτησε ο Ηλυσιακός\nΑνέλαβε και επίσημα ο Βασιλακάκης την τεχνική ηγεσία του Ιάλυσου\nAbola Team 2 Οκτώβριος 30, 2017\nΠαρελθόν ο Νταουτάϊ από το Κερατσίνι!


O Γιώργος Αμερικάνος (21 Δεκεμβρίου 1942 - 7 Οκτωβρίου 2013 ) ήταν Έλληνας καλαθοσφαιριστής και προπονητής. Υπήρξε μια από τις σημαντικότερες μορφές του αθλήματος στην Ελλάδα. Ήταν βασικό στέλεχος στην πρώτη μεγάλη ευρωπαϊκή επιτυχία του ελληνικού μπάσκετ, όταν η ΑΕΚ κατέκτησε το Κύπελλο Κυπελλούχων το 1968. Προς τιμήν, της μεγάλης του προσφοράς, η ΑΕΚ απέσυρε την φανέλα με τον νούμερο #10 το 2015.\n- Χ.Α.Ν. Νικαίας\n- Α.Σ. Απόλλων Πατρών\n1973-1974 Αιγάλεω Α.Ο.\n1979-1980 Α.Σ. Απόλλων Πατρών\nΕίναι ένας από τους μεγαλύτερους σε προσφορά μπασκετμπολίστες της ΑΕΚ η οποία τον απέκτησε από τη Χ.Α.Ν. Νικαίας. Κατέκτησε 6 πρωταθλήματα Ελλάδος με την ΑΕΚ (1963, 1964, 1965, 1966, 1968, 1970), ενώ αναδείχθηκε 2 φορές πρώτος σκόρερ του ελληνικού πρωταθλήματος το 1965 με 585 πόντους και το 1968 με 694 πόντους.\nΉταν ο ηγέτης της ομάδας όταν αγωνίστηκε στο Φάιναλ Φορ του Κυπέλλου Πρωταθλητριών του 1965-1966 στην Ιταλία. Επίσης στις 4 Απριλίου 1968, μέσα στο Καλλιμάρμαρο, ο τελικός του Κύπελλο Κυπελλούχων θα γίνει κόντρα στην Σλάβια Πράγας και ο Αμερικάνος, θα σκοράρει 29 πόντους και θα είναι εκείνος που θα πρωταγωνιστήσει στην τεράστια Ευρωπαϊκή επιτυχία της ΑΕΚ.\nΣτο τέλος της καριέρας του αγωνίστηκε στον Απόλλωνα Πατρών όπου διετέλεσε και προπονητής του. Με τον Αμερικάνο ο Απόλλων αγωνίστηκε για πρώτη φορά στην Α΄ Εθνική το 1971-1972. Τη σεζόν 1986-87 ανέλαβε την ομάδα της ΑΕΚ από τη θέση του υπηρεσιακού προπονητή. Προηγούμενα (περίοδος 1973-74) ο Γιώργος Αμερικάνος ήταν τεχνικός του Αιγάλεω, το οποίο ανέβασε στη Β΄ Εθνική της περιόδου 1974-75\nΣτην Εθνική Ελλάδας αγωνίστηκε 68 φορές και σημείωσε 1076 πόντους (μ.ο. 15,8). Αγωνίστηκε στο Ευρωμπάσκετ 1961 και στο Ευρωμπάσκετ 1965 και ήταν πρώτος σκόρερ της Εθνικής Ελλάδος και στις δυο διοργανώσεις με 15,5 μ.ο. και 17,4 πόντοι μ.ο. αντίστοιχα. Συμμετείχε επίσης στους Μεσογειακούς αγώνες το 1967, τέσσερις φορές στο Βαλκανικό πρωτάθλημα (1962, 1964, 1967, 1969) και δυο φορές σε Προολυμπιακά τουρνουά (1960, 1964).\n6x Πρωταθλήματα Ελλάδας: (1963, 1964, 1966, 1968, 1970)\n1x Κύπελλο Κυπελλούχων: (1968)\n2x Πρώτος σκόρερ του Ελληνικού πρωταθλήματος: (1965, 1968)\n«Πέθανε ο «Παγκόσμιος» Αμερικάνος», άρθρο στον ιστότοπο του NovaΣΠΟΡ FM, 7 Οκτωβρίου 2013.\n«Δάκρυσε το ΟΑΚΑ για Αμερικάνο! (gTV + pics)». Ανακτήθηκε στις 2016-12-26.\nΟ Απόλλων Πάτρας θρηνεί την απώλεια του Γιώργου Αμερικάνου\nΝίκος Δημ. Νικολαΐδης, "Απ' τις Αλάνες της ΕΣΚΑ στα παρκέ της Α1", (Εκδόσεις "Έμβρυο", Αθήνα, 2008), σελ. 23-24 & 77.\nΑ.Ε., tovima.gr — Δημοσιογραφικός Οργανισμός Λαμπράκη. «tovima.gr - Εφυγε ο «παγκόσμιος» του μπάσκετ Γιώργος Αμερικάνος». TO BHMA. Ανακτήθηκε στις 2016-12-26.\nΑΕΚ - Κυπελλούχος Ευρώπης μπάσκετ 1967–68


Αρθρα - Η σπάνια φωτογραφία του Βυζαντινού Ιερού Ναού της Αγίας Σοφίας Θεσσαλονίκης (ΦΩΤΟ - Φεβρουάριος 2018)\nΗ σπάνια φωτογραφία του Βυζαντινού Ιερού Ναού της Αγίας Σοφίας Θεσσαλονίκης (ΦΩΤΟ - Φεβρουάριος 2018)\nΔημοσιεύτηκε από Ουράνιες Σκέψεις στις 17.02.18 13:58 ως Αφιερώσεις\nΤο βέβαιο είναι ότι η μετατροπή του Ναού σε Μουσουλμανικό Τέμενος δεν έγινε αμέσως μετά την Κατάληψη της Πόλεως από τους Τούρκους το 1430, αλλά πολύ αργότερα τον 16ο αιώνα στα χρόνια του Σουλτάνου Σουλεϊμάν.\nΣτην Αγία Σοφία μέχρι την Περίοδο που λειτουργούσε ως Χριστιανικός Ναός φυλαγόταν σε Λάρνακα στη δεξιά πλευρά του Ιερού Βήματος το Ιερό Λείψανο του Αγίου Γρηγορίου του Παλαμά.\nΕίχε υπάρξει Αρχιεπίσκοπος Θεσσαλονίκης από το 1346 και αναγέννησε πνευματικά την Πόλη της Συμπροτευούσης της Θεσσαλονίκης μας. Όταν πέθανε ενταφιάσθηκε στον Ιερό Καθεδρικό Ναό της Αγίας Σοφίας και δέκα χρόνια μετά ανακηρύχτηκε Άγιος με Πατριαρχική Πράξις του Οικουμενικού μας Πατριαρχείου της Κωνσταντινουπόλεως.\nΑργότερα το Ιερό Λείψανο του μεταφέρθηκε στον παραθαλάσσιο Ναό του Αγίου Δημητρίου που καταστράφηκε στην πυρκαγιά του 1890. Όσο λειτουργούσε σαν Τζαμί πήρε το όνομα «Αγιά Σοφιά τζαμί» (Aya Sofia) και έτσι ονομαζόταν από τους Τούρκους.\nΚατά την διάρκεια της Τουρκοκρατίας κατασκευάστηκε στη Δυτική πλευρά ένα περιστύλιο βασισμένο σε κίονες (προστώο), πάνω σε ίχνη παρόμοιου παλιού κτίσματος το οποίο αποξηλώθηκε αργότερα.\nΣτη μεγάλη πυρκαγιά του 1890, κατά την οποία κάηκαν 2.000 περίπου κτίσματα στον κεντρικό τομέα της Πόλεως, ο Ναός της Αγίας Σοφίας υπέστη πολύ σοβαρές ζημιές.\nΓύρω από το Έτος Ανεγέρσεως του Ιερού Ναού δημιουργήθηκε μεγάλο θέμα. Πολλοί υποστήριξαν ότι κτίστηκε την ίδια χρονική περίοδο με τον ομώνυμο Ναό της Κωνσταντινουπόλεως από τον Αυτοκράτορα Ιουστινιανό με σχέδια του Αρχιτέκτονος Ανθεμίου.\nΑυτή η άποψη όμως δεν φαίνεται βάσιμη γιατί ο Προκόπιος, ιστορικός του Ιουστινιανού δεν κάνει καθόλου λόγο για το Ναό της Αγίας Σοφίας Θεσσαλονίκης, όταν περιγράφει τα κτίσματα του Αυτοκράτορος στην Περιοχή.\nΗ Επικρατούσα άποψη είναι πως η Αγία Σοφία κτίστηκε στα χρόνια της Εικονομαχίας, ίσως στο τελευταίο τέταρτο του 8ου αιώνος.\nΤο δε σημαντικό ψηφιδωτό του τρούλου φιλοτεχνήθηκε στο τέλος του 9ου αιώνος και αποτελεί το κορυφαίο δείγμα της λεγόμενης Αναγεννήσεως της Αυτοκρατορικής Δυναστείας των Μακεδόνων.\nΤο 1981 βρέθηκαν πίσω από τα στασίδια του δεξιού χορού, τα Ιερά Λείψανα του Αρχιεπισκόπου Θεσσαλονίκης κ. Βασιλείου (9-10ος μ.Χ αι.) καθώς εντός των Καθεδρικών Ναών ήταν σύνηθες να ενταφιάζονται Επίσκοποι.


Κολοκοτρώνης: “Παναγία μου, βοήθησε και τούτην την φορά τους Έλληνες διά να εμψυχωθούν” - Ας Μιλήσουμε Επιτέλους\n3/25/2020 11:24:00 π.μ.\nΞημερώνει ο Θεός την μεγάλη ημέρα. «Αύτη η ημέρα ην εποίησεν ο Κύριος αγαλλιασώμεθα και ευφρανθώμεν εν αυτή...». Γιορτάζουμε τα δύο «χαίρε». Το πρώτο ακούγεται από τα χείλη του Αρχαγγέλου: «Χαίρε, κεχαριτωμένη. Ο Κύριος μετά σού· ευλογημένη συ εν γυναιξί». Το δεύτερο από το στόμα του εθνικού μας ποιητή: «Χαίρε, ω χαίρε, λευτεριά». Τι να πρωτογράψεις και τι να πεις; Ο Παλαμάς, άλλο εθνικό ανάστημα, νομίζω απέδωσε αριστοτεχνικά την λαμπρή ημέρα. Σ’ αυτούς τους τέσσερις στίχους που θα παραθέσω-να τους μάθουν απ’ έξω όλοι οι Έλληνες- είναι κρυμμένη όλη η ιστορία μας ως Χριστιανοί Ορθόδοξοι και ως Έλληνες:\nΝα κλείσω με το Μεσολόγγι αδελφοί. Κι εμείς, δεν υπάρχει καμμία σύγκριση, αλλά είμαστε Έλληνες, νιώθουμε πολιορκημένοι. Ας πάει ο νους σε εκείνους τους μεγαλομάρτυρες, που βαστούσαν την αξιοπρέπειά τους , την πίστη και την φιλοπατρία τους. Αυτά μην τα χάσουμε…\nLabels Ελλάδα, Ιστορία, Νατσιός, Ορθοδοξία, Ροή


Προχωρούν οι διαδικασίες για την εκμίσθωση των πρώτων δύο γυάλινων περιπτέρων της Νέας Παραλίας\nΠροχωρούν οι διαδικασίες για την εκμίσθωση των πρώτων δύο γυάλινων περιπτέρων που βρίσκονται στη Νέα Παραλία Θεσσαλονίκης.\nΠρόκειται για τα περίπτερα πολιτισμού και αναψυχής τα οποία έχουν κατασκευαστεί στον Κήπο των Εποχών και στον Κήπο του Απογευματινού Ήλιου.\nΌπως αναφέρει το fm100.gr, η κατάρτιση των όρων της διακήρυξης, ώστε να προχωρήσουν οι διαδικασίες για την εκμίσθωση των δύο περιπτέρων, αναμένεται να αποτελέσει θέμα συζήτησης στην αυριανή συνεδρίαση της οικονομικής επιτροπής του δήμου Θεσσαλονίκης.\nΣύμφωνα με τη σχετική εισήγηση της αρμόδιας διεύθυνσης Δημοτικών Προσόδων και Πόρων, τα συγκεκριμένα περίπτερα καλύπτουν συνολική επιφάνεια 103,18 τ.μ. έκαστο, ενώ ο καθαρός προς αξιοποίηση χώρος διαμορφώνεται σε καθένα από αυτά σε 49 τ.μ. Σε κάθε αναψυκτήριο, στον εσωτερικό χώρο, θα υπάρχει η δυνατότητα να εξυπηρετούνται περίπου 38 άτομα.\nΝα σημειωθεί πως στα συγκεκριμένα δύο περίπτερα δεν θα επιτραπεί η ανάπτυξη τραπεζοκαθισμάτων.


Current military science research topics |EKEO » ΕΛΛΗΝΙΚΟ ΚΕΝΤΡΟ ΕΛΕΓΧΟΥ ΟΠΛΩΝ\n« Υλικό του Department of Homeland Security στην εκπαίδευση των μελών του Κέντρου Ελέγχου Όπλων\nΑν. Κοσμήτορας Στρατιωτικής Σχολής Ευελπίδων ο Καθηγητής ΣΣΕ Δρ. Θεόδωρος Λιόλιος »\nΤο άρθρο δημοσιεύτηκε Παρασκευή, Αύγουστος 17th, 2018 στις 23:37 στην κατηγορία ΣΤΡΑΤΙΩΤΙΚΗ ΕΚΠΑΙΔΕΥΣΗ. Μπορείς να παρακολουθείς τα σχόλια χρησιμοποιώντας το RSS 2.0 feed. Τα σχόλια είναι κλειστά, αλλά μπορείς να αφήσεις ένα trackback από το site σου.


Το Χαϊδάρι έχει Προϋπολογισμό!\nΑρχική ΕΙΔΗΣΕΙΣ ΔΗΜΟΤΙΚΑ Το Χαϊδάρι έχει Προϋπολογισμό!\nΜετά από δύο μήνες καταγγελιών και συγκρούσεων, το Δημοτικό Συμβούλιο Χαϊδαρίου υπερψήφισε τον Προϋπολογισμό του Δήμου για το οικονομικό έτος 2020, που κατάρτισε η νέα δημοτική αρχή.\nΔεδομένου ότι η παράταξη Ντηνιακού δεν διαθέτει πλειοψηφία, αυτό επιτεύχθηκε με την θετική ψήφο των μελών της παράταξης «Πολίτες σε Δράση», του επικεφαλής της παράταξης «Χαϊδάρι Αναγέννηση» Γιάννη Κέντρη και φυσικά όλων των συμβούλων της διοίκησης. Είχαμε λοιπόν 18 ναι και 14 όχι (η Ελευθερία Τοκατλίδη είχε αποχωρήσει, αλλά είχε εκφραστεί αρνητικά).\nΗ ειδική συνεδρίαση του Δημοτικού Συμβουλίου ήταν μαραθώνια. Ξεκίνησε στις 12:30 το μεσημέρι και τελείωσε στις 7 το απόγευμα. Οι πολιτικές αντιπαραθέσεις μεταξύ διοίκησης και του μεγαλύτερου μέρους της αντιπολίτευσης ήταν έντονες. Στο επίκεντρο ήταν η θέση του Βαγγέλη Ντηνιακού, που διακηρύχτηκε το τελευταίο διάστημα σε όλους τόνους, περί οικονομικής κατάρρευσης του Δήμου και πιθανής αδυναμίας κατάρτισης προϋπολογισμού λόγω εκτόξευσης των εξόδων μισθοδοσίας. Τελικά, το τέλος ήταν αίσιο όπως οι περισσότεροι προέβλεπαν. Αποφεύχθηκε λοιπόν η ένταξη του Δήμου σε καθεστώς χρεωστασίου υπό τον έλεγχο του Υπουργείου Οικονομικών.\nΟι δημοτικοί σύμβουλοι της παράταξης Κέντρη, Γιάννης Θεοτοκάς και Ελευθερία Τοκατλίδη, διαφοροποιήθηκαν από τη στάση του επικεφαλής και καταψήφισαν τον προϋπολογισμό.\nΤο σύνολο των μελών του Δημοτικού Συμβουλίου που υπερψήφισαν τον προϋπολογισμό, έδωσε ομοίως θετική ψήφο και στην έγκριση του Τεχνικού Προγράμματος για το έτος 2020.\nΝα σημειώσουμε πως στον κοινοβουλευτικό βίο θετική ψήφος στο προϋπολογισμό του κράτους, ερμηνεύεται ως ψήφος εμπιστοσύνης προς την κυβέρνηση. Κάτι ανάλογο όμως δεν ισχύει, στον θεσμό της τοπικής αυτοδιοίκησης.\nΠροηγούμενο άρθροΧριστούγεννα και Διατροφή, συμβουλές για ισορροπημένες γιορτές\nΕπόμενο άρθροΟ μοναδικός David Lynch πρωτοπαρουσιάζει το νέο έργο του στο Χαϊδάρι


Ο Μάριος Ιορδάνου και η Σοφία Καζαντζιάν με Ρίτσο στο Παρίσι • Η Άποψη\nΑπό Κ. Ν.\t 18:26 - 02/10/2017 Τελευταία Ενημέρωση 18:43 - 02/10/2017\nΣτο Παρίσι για δεύτερη φορά με παράστασή τους οι βραβευμένοι από την Unesco για την ανάδειξη του ελληνικού πολιτισμού στο εξωτερικό, Μάριος Ιορδάνου και Σοφία Καζαντζιάν. Στο Δημαρχείο της γαλλικής πρωτεύουσας, στην Αίθουσα Rossini, όπου είχαν παρουσιάσει και τη θεατρική τους παράσταση για τον Νίκο Καζαντζάκη “Δε φοβάμαι. Δεν ελπίζω. Είμαι…”, θα βρεθούν στις 14 Οκτωβρίου με μία διαφορετική Σονάτα του Σεληνόφωτος, βασισμένη στο ομώνυμο αριστούργημα του Γιάννη Ρίτσου. Διοργάνωση: Communaute Hellenic de Paris et des Environs.\nΗ παράσταση πραγματοποίησε την παγκόσμια πρεμιέρα της το Μάρτιο στο Πανεπιστήμιο του Δουβλίνου, στην Ιρλανδία, σε ένα από τα ιστορικότερα Πανεπιστήμια του κόσμου με απόφοιτους όπως ο Όσκαρ Ουάιλντ και ο Σάμιουελ Μπέκετ, υπό την αιγίδα του Υπουργείου Εξωτερικών της Ελλάδας και της Γενικής Γραμματείας Απόδημου Ελληνισμού. Η ελληνική της πρεμιέρα πραγματοποιήθηκε την 1η Ιουλίου στην ιδιαίτερη πατρίδα του Γιάννη Ρίτσου, στην Μονεμβασιά. Η παράσταση θα ανέβει στην Αθήνα τον Ιανουάριο του 2018 στο Θέατρο της Ανωτάτης Σχολής Καλών Τεχνών.\nΟ Μάριος Ιορδάνου και η Σοφία Καζαντζιάν, που υπογράφει την θεατρική διασκευή και τις χορογραφίες, έχουν ήδη στο ενεργητικό τους μία ευρωπαϊκή πορεία με τις παραστάσεις τους “Δε φοβάμαι. Δεν ελπίζω. Είμαι…” για τον Νίκο Καζαντζάκη (Βερολίνο, Ζυρίχη, Παρίσι, Μόσχα) και “Ο Κρητικός (“Ύμνος εις τον Έρωτα)” για τον εθνικό ποιητή της Ελλάδας, Διονύσιο Σολωμό, που παρουσιάστηκε στον Καθεδρικό Ναό της Ζυρίχης, στην Αίθουσα Καλλιτεχνών στο Μόναχο, στο Πολεμικό Μουσείο Αθηνών και στο Great Hall στο Λονδίνο.\nΗ Σοφία Καζαντζιάν ερμηνεύει, χορεύει, τραγουδάει, ενσαρκώνοντας την καρδιά της ηρωίδας, συμβολίζοντας την ψυχή του ανθρώπου, που ξεπερνάει το χρόνο και καταργεί τα όρια. Η λέξη “Venceremos” του τίτλου της παράστασης ήταν η λέξη με την οποία έκλεινε τις ομιλίες του ο Ερνέστο Τσε Γκεβάρα, περνώντας το μήνυμα ότι ο άνθρωπος μπορεί να ξεπεράσει κάθε εμπόδιο. Συντελεστές:\nΠοια Κορινθίου: Η Μάγκυ στην «επίθεση» αλά Καρντάσιαν (εικόνα)\n«Ο Κρητικός (Ύμνος εις τον Έρωτα)» του Μάριου Ιορδάνου στο Πολεμικό Μουσείο Αθηνών\nΣτη διήμερη διεθνή διάσκεψη της UNESCO ο Ξυδάκης


Δικτύωση / Συνάντηση Patriotaki - Αθήνα - Σελίδα 9\nJump to page: Εμφάνιση αποτελεσμάτων : 81 έως 90 από 95\nΕγώ προσωπικά δεν έχω πρόβλημά για την Κυριακή το απόγευμα κ στο Θησείο που είπε ο dimhal...\nΚυριακή 2-9-2012 ώρα: 7μμ αν συμφωνείται κ οι υπόλοιποι απαντήστε... για να μην τα λέω όλα εγώ.... δεν αντέχω την μουρμούρα όχι το ξύλο...\nαν μείνει σταθερό κυριακή 7 το απόγευμα και θησείο οκ είμαστε μέσα\naussie & w.australian\nΜηνύματα 38\tΟκ μεσα ειμαι και εγώ .\nΚυριακή 7 το απόγευμα θησείο στον Ηλεκτρικό μπροστά????!!\nΜηνύματα 970\tΑρχικό μήνυμα απο MAKRIDIS\nΟκ μεσα ειμαι και εγώ .\nθα μας πούν χαχαχαχα\nΜηνύματα 120\tΟΚ θα τα πουμε απο κοντα patriotakia...!see you soon!\nΜηνύματα 115\tΘα είμαστε και εμείς !!!\nΜηνύματα 2\tΓεια σας πατριωτακια,δυστυχως εγινε μια ασυνεννοησια με τον ατζεντη μου με τα εισιτηρια και δεν ξερω αν θα μπορεσω να ειμαι παρων στην συναντηση,θα ξερω λεπτομερειες την Δευτερα και θα σας ενημερωσω.\nΜηνύματα 35\tΑρχικό μήνυμα απο Aussie\nΚαλά ρε καλόπαιδα περιμένατε να φτάσω Μελβούρνη για να οργανώσετε συνάντηση; Εύχομαι τα καλύτερα και ελπίζω να συναντηθούμε την επόμενη φορά Μελβούρνη!!!!!!\nΝα περνάτε καλά και να χαμογελάτε γιατί είναι το μόνο που μας κρατά ζωντανούς!!!!!!!!!!\n(Πιείτε κι ένα ποτηράκι και για μάς ρε παιδιά)\nΜήν αφήνεις αυτό που σε τρώει....\nΜηνύματα 91\tΤελικα κλεισαμε Κυριακη 2 Σεπτεμβριου 7μμ μπροστα απο ΗΣΑΠ;\nΘα κραταμε τριανταφυλλο για αναγνωριση;\nΜηνύματα 156\tΑρχικό μήνυμα απο dimhal\nΤελικα κλεισαμε Κυριακη 2 Σεπτεμβριου 7μμ μπροστα απο ΗΣΑΠ;\nχιχι,μπορει ναρθω κιεγω(χωρις τριανταφυλλο)\nΜηνύματα 1.351\tΑρχικό μήνυμα απο dimhal\nΝαι έκλεισε για την Κυριακή 2-9...\nΠοια τριαντάφυλλα...? είναι είδος πολυτελείας.... Καλύτερα κανένα σουβλάκι που είναι κ το φάρμακο την πείνας...!!!


Αντιπλημμυρική θωράκιση Π.Ε Νήσων προϋπολογισμού 20 εκατομμυρίων ευρώ - Η Φωνή της Ύδρας\nΑντιπλημμυρική θωράκιση Π.Ε Νήσων προϋπολογισμού 20 εκατομμυρίων ευρώ\nΝοε 24, 2017, 15:52\nΗ Περιφέρεια Αττικής και η Π.Ε. Νήσων τονίζει σε δελτίο τύπoυ, ότι έχει βάλει σε υψηλή προτεραιότητα την αντιπλημμυρική θωράκιση με στοχευμένα έργα, παρεμβάσεις και σωστό προγραμματισμό για όλα τα νησιά μας και την Τροιζηνία, συνολικού προϋπολογισμού 20 εκ. περίπου.\nΤα προβλήματα που δημιουργήθηκαν κατά το παρελθόν στον Πόρο, τις Σπέτσες, την Ύδρα, την Αίγινα και την Σαλαμίνα από τα ακραία καιρικά φαινόμενα λόγω της κλιματικής αλλαγής, ήταν μεγάλα.\nΉδη έχει ολοκληρωθεί ένα μεγάλο μέρος όπως η ανακατασκευή της Γέφυρας στην Βλυχάδα της Αίγινας, η οποία δόθηκε στην κυκλοφορία τον Οκτώβρη του 2017, στην Παλαιόπολη των Κυθήρων, στην Ψήφτα της Τροιζηνίας, στη Σαλαμίνα και στη Γέφυρα του συνοικισμού στο νησί του Πόρου. Σε εξέλιξη βρίσκεται εργολαβία καθαρισμού ρεμάτων και απομάκρυνση ογκωδών αντικειμένων της Π.Ε. Νήσων, ύψους 1 εκ. ευρώ. Εκ του αποτελέσματος διαπιστώθηκε ότι οι εργασίες αυτές απέδωσαν και δεν παρατηρήθηκαν φέτος τα πλημμυρικά φαινόμενα των προηγούμενων ετών παρά τις ισχυρές βροχοπτώσεις.\nΚατά το παρελθόν έχουν γίνει «εγκληματικές» παρεμβάσεις σε γέφυρες μειώνοντας την ωφέλιμη διατομή τους για να διευκολυνθεί η διέλευση των Δικτύων Κοινής Ωφέλειας και όχι μόνο.\nΤραγικά παραδείγματα αποτελούν :\n1. Η Γέφυρα στο Νεκροταφείο του Πόρου, συνέπεια της οποίας προκλήθηκαν οι καταστροφικές πλημμύρες του Δεκεμβρίου του 2014. Η Γέφυρα αυτή ανακατασκευάστηκε και δόθηκε στην κυκλοφορία, με διατομή τουλάχιστον διπλασιασμένη.\n2. Η Γέφυρα της Σκοτεινής στην Αίγινα, οι εργασίες της οποίας αναμένονται να ξεκινήσουν εντός ολίγου εφόσον η Αποκεντρωμένη Διοίκηση Αττικής εγκρίνει τις κυκλοφοριακές ρυθμίσεις που απαιτούνται για την εκτέλεση του τεχνικού. Το έργο αυτό θα έχει σαν αποτέλεσμα τον τριπλασιασμό της διατομής της Γέφυρας.\nΟι παρεμβάσεις της Περιφέρειας Αττικής θα συνεχιστούν σύμφωνα με το πρόγραμμα σε 3 Γέφυρες στο νησί του Πόρου και στην απέναντι Πελοποννησιακή ακτή, ενώ θα εμπλουτιστούν με έργα αντιστήριξης των πρανών των ρεμάτων αλλά και αντιστήριξης της οδοποιίας.\nΑπορρίφθηκε η μετατόπιση της μονάδας Υδατοκαλλιέργειας στο Τρίκερι\nΑπό την επίσκεψη του Αντιπεριφερειάρχη Νήσων Π. Χατζηπέρου στην Ύδρα\nΣυνάντηση Π. Χατζηπέρου με τον Κ. Παππά για τα προβλήματα των αστυνομικών τμημάτων της ΠΕ Νήσων\nΣυνεδρίαση Συντονιστικού Οργάνου Πολιτικής Προστασίας της ΠΕ Πειραιά και Νήσων\nΣύντομος απολογισμός της ΠΕ Νήσων για την τριετία\tΑνταλλαγή ευχών και συνοπτική παρουσίαση πεπραγμένων Π.Ε. Νήσων


3+1 tips για να πίνουμε (ακόμη) περισσότερο νερό το καλοκαίρι - Αγορά - αθηνόραμα umami\n3+1 tips για να πίνουμε (ακόμη) περισσότερο νερό το καλοκαίρι\nΜε τις ζέστες να έχουν μπει για τα καλά στη ζωή μας, χρειάζεται, και πρέπει, να καταναλώνουμε περισσότερο νερό για να καλυφθούν οι καθημερινές ανάγκες μας Έτσι, βρήκαμε τέσσερα tips για να ξεδιψάσουμε και να ενυδατώσουμε σώμα και νου.\nΤο γνωρίζουμε και εμείς… Η κατανάλωση νερού είναι αρκετά δύσκολο εγχείρημα σε μία καθημερινότητα γεμάτη υποχρεώσεις. Η αλήθεια είναι όμως ότι το νερό προσφέρει πολλά παραπάνω από μια απλή ενυδάτωση. Βοηθάει στην εξισορρόπηση ηλεκτρολυτών στο σώμα, και μας δίνει περισσότερη ενέργεια, βελτιώνει τη διάθεση και φροντίζει ο εγκέφαλος να μένει σε εγρήγορση. Ακολουθούν χρήσιμες συμβουλές για να φροντίσουμε όλοι λίγο καλύτερα τον εαυτό μας, πίνοντας παραπάνω νερό.\n#1 Βρείτε το κατάλληλο επαναχρησιμοποιούμενο μπουκάλι για εσάς\nΑν έχετε μια πολύ κουραστική και αγχωτική ημέρα είναι όντως δύσκολο να θυμάστε να πίνετε συχνά νερό. Γι’ αυτόν ακριβώς τον λόγο υπάρχουν πολλές online εφαρμογές που μπορείτε να κατεβάσετε στο κινητό σας ή ακόμα πιο απλά να βάλετε ξυπνητήρι ανα μια ή μιάμιση ώρα για να σας υπενθυμίζει να πίνετε νερό. Εσείς το γνωρίζατε ότι το αίμα αποτελείται 92% από νερό, τα οστά 22%, ο εγκέφαλος 75% και οι μυς 75%; The more the better!\nExtra tip: όλες οι online εφαρμογές νερού μπορούν να μετρήσουν το νερό σας και να σας βάζουν καθημερινούς στόχους για να βελτιώνεστε μέρα με τη μέρα.\n#2 Γεμίστε το μπουκάλι σας από το βράδυ\nΜαθαίνουμε με ευχάριστο τρόπο να υπολογίζουμε το νερό μας και να μένουμε ενυδατωμένοι\nΟ νούμερο ένας κανόνας για να ξεκινήσουμε να πίνουμε περισσότερο νερό είναι να το εντάξουμε στην καθημερινότητα μας. Ο πιο εύκολος τρόπος για να το κάνουμε αυτό είναι μέσα στις στάνταρ συνήθειες μας να το εντάξουμε. Μια καλή λύση είναι να έχουμε το μπουκάλι μας σε κάποιο εμφανές σημείο, για παράδειγμα πάνω στο γραφείο όπου δουλεύουμε ή δίπλα από τον πάγκο της κουζίνας γιατί είναι πιο δύσκολο να ξεχαστούμε. Υπάρχουν επίσης πολλές επιλογές σε παγούρια και μπουκάλια που θέτουν στόχο προσλήψης νερό ανάλογα με το πόσο θέλουμε να καταναλώσουμε. Έτσι και δεν χρησιμοποιούμε πλαστικά μπουκάλια και μετράμε πιο εύκολα το νερό μας.\nExtra tip: βάλτε στο εβδομαδιαίο ημερολόγιο σας σημείωση να γεμίζετε από βραδύς το μπουκάλι σας, έτσι ώστε όταν ξυπνάτε να το βρίσκετε γεμάτο.\n#3 Συνδυάστε το με τα αγαπημένα σας φρούτα και λαχανικά\nTo νερό με λεμόνι είναι ένας από τους καλύτερους συνδυασμούς\nΈνα από τα καλύτερα tips που συνδυάζουν χαμηλό κόστος και extra βιταμίνες είναι να βάλουμε φρέσκα φρούτα μέσα στο νερό μας όπως γκρέιπφρουτ, φράουλες, λεμόνι ή και πορτοκάλι, αλλά και φέτες από λαχανικά όπως αγγούρι, τζίντζερ και σέλινο, τα οποία αποτελούν ιδανικές επιλογές για να κάνουμε το νερό πιο γευστικό, πιο θρεπτικό και πιο αρωματικό. Βρείτε ποιος είναι ο αγαπημένος σας συνδυασμός και πώς μπορείτε να κάνετε πιο εύκολο και θελκτικό για εσάς να πίνετε έστω και λίγο περισσότερο νερό μέρα με τη μέρα.\nExtra tip: δοκιμάστε πάντα φρούτα και λαχανικά ανάλογα με την εποχή. Αυτή την περίοδο ταιριάζει τέλεια το αγγούρι με δυόσμο, ξεδιψάει και μυρίζει φανταστικά.\n+1 Το ανθρακούχο νερό μπορεί να ξεδιψάσει τον οργανισμό σας\nΤο νερό με βότανα και φρούτα μπορεί να μας ξεδιψάαει\nΤο καλύτερο το αφήσαμε για το τέλος και οι φαν ειδικά του ανθρακούχου νερού θα ενθουσιαστούν! Από τη μια εσάς που είστε λάτρης του μεταλλικού νερού αλλά έχετε βαρεθεί την επίπεδη επίγευση του, αξίζει να γνωρίζετε ότι το ανθρακούχο νερό ενυδατώνει εξίσου καλά με το μεταλλικό και μπορεί να γίνει πολύ πιο ενδιαφέρον αν το συνδυάσεις έξυπνα. Μια ενδιαφέρουσα ιδέα είναι λοιπόν να προσθέσετε στο ανθρακούχο νερό σας (ή και στη σόδα σας) αρωματικά bitters. Έτσι, θα είναι σαν να πίνετε κάποιο ποτό ή ελαφρύ cocktail και θα καταναλώσετε ακόμη μεγαλύτερη ποσότητα νερού.\nExtra tip: αν θέλετε να πάτε ένα βήμα παρακάτω προσθέστε μερικές σταγόνες από bitter με βοτανικές νότες ή εσπεριδοειδή.


Το πρώτο NFT τραγούδι στην ιστορία της αποκτά η Eurovision\nby Ελένη Σαραντάκη 29 Apr 2022\nΜετράμε πλέον αντίστροφα για τον φετινό διαγωνισμό της Eurovision, ο οποίος θα λάβει χώρα στο Τορίνο στις 10 Μάϊου. Όπως όλα δείχνουν, ο μεγαλύτερος διαγωνισμός τραγουδιού θα έχει έντονο αντιπολεμικό χρώμα, αλλά και μια ακόμα έκπληξη που θα μπορούσε να χαρακτηριστεί...πρωτοποριακή!\nΗ Eurovision του 2022 θα αποτελέσει την πρώτη διοργάνωση στην ιστορία που ένας καλλιτέχνης θα λανσάρει το τραγούδι του ως NFT (Non-Fungible-Token). Αυτό θα καταστεί εφικτό χάρη στην εταιρεία Soundpickr, που ειδικεύεται στα data και τα NFTs.\nΗ Eurovision αποτελεί τον πιο δημοφιλή διαγωνισμό μουσικής στον κόσμο εδώ και δεκαετίες. Φέτος όμως φαίνεται πως θα σηματοδοτήσει την αλλαγή που αναμένεται στη βιομηχανία. Η Soundpickr ανακοίνωσε τη συνεργασία της με την ελβετική αποστολή και συγκεκριμένα με τον τραγουδιστή Marius Bear, που θα ερμηνεύσει στη σκηνή το τραγούδι "Boys Do Cry". Οι fans του καλλιτέχνη θα μπορούν να αγοράσουν το τραγούδι ως NFT. Έτσι, όσοι έχουν εμπειρία στον κόσμο των κρυπτονομισμάτων αλλά και αυτοί που δεν είναι ειδικοί θα μπορούν να υποστηρίξουν τη συμμετοχή με έναν τρόπο που δεν έχουμε δει στο παρελθόν.\nΕτοιμαστείτε για το κορεάτικο La Casa De Papel - Έρχεται στο Netflix τον Ιούνιο (trailer) (digitallife.gr)


Σαλάτα με Μαυρομάτικα Φενεού, Σέσκουλα και 10’ Καστανό Ρύζι\nΑΠΟΛΑΥΣΤΕ ΤΗ ΣΥΝΤΑΓΗ ΜΕ Φασόλια μαυρομάτικα Φενεού\n240 g φασόλια ΜΑΥΡΟΜΑΤΙΚΑ ΦΕΝΕΟΥ\n120 g ρύζι AGRINO 10’ ΚΑΣΤΑΝΟ\n2 τμχ κρεμμυδάκια φρέσκα ψιλοκομμένα\n½ τμχ πράσο (το λευκό μέρος) ψιλοκομμένο\nΒράζουμε 240 g φασόλια ΜΑΥΡΟΜΑΤΙΚΑ ΦΕΝΕΟΥ για 5-10λεπτά και τα αφήνουμε στο ζεστό νερό για 1 ώρα. Τα στραγγίζουμε.Τα βάζουμε να βράσουν με κρύο νερό μέχρι να μαλακώσουν, τα στραγγίζουμε και τα κρυώνουμε.\nΒράζουμε για 10 λεπτά το ρύζι AGRINO 10΄ ΚΑΣΤΑΝΟ σύμφωνα με τον τρόπο παρασκευής, το κρυώνουμε και το ανακατεύουμε με τα φασόλια σε ένα μπολ.\nΧοντροκόβουμε τα σέσκουλα και τα σοτάρουμε ελαφρά με ελαιόλαδο σε ένα τηγάνι μαζί με τα κρεμμυδάκια και το πράσο, για 2-3 λεπτά. Μόλις κρυώσουν, τα βάζουμε στο μπολ και προσθέτουμε τα μυρωδικά, μαρινάροντας με τη σάλτσα του λαδολέμονου με το μέλι.\nΚαρυκεύουμε, αφήνουμε στο ψυγείο για 1 ώρα να μαριναριστούν και σερβίρουμε.\nΜια πραγματικά πατροπαράδοτη συνταγή που συνάμα αποτελεί και ένα πληρέστατο πιάτο, με πρωτεΐνες υψηλής βιολογικής αξίας, ιδανικούς υδατάνθρακες, «καλά» λιπαρά και μικροθρεπτικά συστατικά που χρειάζεται ο οργανισμός μας για μια εύρυθμη λειτουργία. Τέτοιου είδους συνταγές αποτελούν σημείο αναφοράς για την Μεσογειακή Διατροφή. Αν λοιπόν θέλετε να γίνετε «πιστός» του ιδανικότερου τρόπου διατροφής, ο οποίος αντικατοπτρίζεται στη γνωστή πυραμίδα της Μεσογειακής διατροφής, πείτε ναι σε ανάλογους συνδυασμούς δημητριακών (όπως το καστανό ρύζι), οσπρίων και φυσικά φρέσκων χορταρικών!


Τυχαία επιλογή που αποδείχθηκε πολύ αξιόλογη! - Κριτικές για Maypole, Νέο Ψυχικό, Ελλάδα - Tripadvisor\nΤυχαία επιλογή που αποδείχθηκε πολύ... - Maypole\n“Τυχαία επιλογή που αποδείχθηκε πολύ αξιόλογη!”\nΚριτική για: Maypole\nΤζαβέλλα 42β | Δίπλα στο ταχυδρομείο Ν. Ψυχικού, Νέο Ψυχικό, Φιλοθέη-Ψυχικό 15231, Ελλάδα\n+30 21 3044 7777\nΝο 7 από 42 Εστιατόρια για: Νέο Ψυχικό\nΕύρος τιμών: 10 $ - 20 $\nΠεριγραφή: Το Maypole είναι το νέο στέκι του Ν. Ψυχικού. Ανοιχτό από το πρωί για καλό καφέ και πρωινό, και όλη τη μέρα με καλή διεθνή και παραδοσιακή Ελληνική κουζίνα. Το μπαρ επίσης σερβίρει φρέσκους χυμούς, cocktails και ποτό. Στο Maypole τα πάντα είναι διαφορετικά. Υψηλή ποιότητα πρώτων υλών και καλομαγειρεμένο φαγητό κάνουν την επισκεψή σας μία ευχάριστη γαστριμαργική εμπειρία με χαμηλό κόστος, όλες τις ώρες της ημέρας. Επίσης μπορούμε να προετοιμάσουμε για εσάς ένα αξέχαστο event για οποιαδήποτε ιδιαίτερη στιγμή. Το προσωπικό του Maypole θα φροντίσει για όλα: ορχήστρα ή Dj, ιδιαίτερο menu στο κόστος που σας εξυπηρετεί, ειδικό service, στολισμός σάλας κ.τ.λ. Το Maypole είναι ένα σημείο συνάντησης για όσους εκτιμούν την καλή ποιότητα και τον αυθεντικό τρόπο ζωής, μακριά από τα δήθεν.\nΤυχαία επιλογή που αποδείχθηκε πολύ αξιόλογη!\nΠερνούσαμε απ'έξω και μπήκαμε τυχαία. Ο χώρος είναι μικρός χωρίς κάτι το ιδιαίτερο όμως η κουζίνα μας εντυπωσίασε. Φάγαμε ένα cheeseburger και έναν σολομό με σως τεριγιάκι τα οποία ήταν ιδιαίτερα πλούσια ως μερίδες και νόστιμα. Στο τέλος, ένας ευγενικός κύριος (μάλλον ο ιδιοκτήτης του εστιατορίου), μας κέρασε ένα υπέροχο μιλφέιγ. Θα το επισκεφθούμε ξανά!\nΡωτήστε το χρήστη Valkali για το Maypole\nΗ κριτική γράφτηκε 19 Οκτωβρίου 2020 μέσω κινητής συσκευής\nΤο αγαπημένο στέκι των γονιών μου..\nΤο αγαπημένο στέκι των γονιών για φαγητό και καφέ εδω και μήνες οποτε αποφασισαμε να το δοκιμάσουμε και εμεις. Πραγματικά εχει πολυ καλό και προσεγμενο φαγητο και καθημερινα βγαζουν και διαφορα πιάτα ημέρας.. εχουμε ηδη επισκεφθει το μαγαζι καποιες φορες και αρκετες επισης delivery στο σπιτι. Οι κοπελες ευγενεστατες και ευχάριστες. Μακαρι να ειχα τωρα τα μπιφτεκια με ροκφορ..μαλλον θα παραγγειλω...\nΡωτήστε το χρήστη Akaruikibo για το Maypole\n1 Ευχαριστούμε, Akaruikibo\nΗ κριτική γράφτηκε 18 Φεβρουαρίου 2020 μέσω κινητής συσκευής\nΩραίος χώρος -άψογο προσωπικό\nΠολύ καλά όλα τα πιάτα που πήραμε -ριζότο με τρούφα και χοιρινή σπάλα με πουρέ -\nΣτα συν του μαγαζιού βάζω και τη διακόσμηση που δεν είναι κλασικό φαγάδικο ,άνετα πίνεις απλως καφε και ακούς μουσική .\nΠρόσωπικά εκτιμώ πολύ και τα μαγαζια που εχουν ανοιχτές κουζίνες .\nΑν είσαι καλός ,δεν έχεις να κρύψεις τίποτα.\nΡωτήστε το χρήστη R2427SP_ για το Maypole\n1 Ευχαριστούμε, R2427SP_\nΗ κριτική γράφτηκε 12 Οκτωβρίου 2019\nΕξαιρετική επιλογή για όλες τις ώρες.\nΝέα παιδιά, πρόσχαρα, φιλόξενος χώρος, ποιοτικά & καλομαγειρεμένα πιάτα, θαυμάσια μουσική, φιλικές τιμές.\nΡωτήστε το χρήστη athanassioss11 για το Maypole\n1 Ευχαριστούμε, athanassioss11\nΗ κριτική γράφτηκε 26 Νοεμβρίου 2018 μέσω κινητής συσκευής\nΈνα φοβερό μέρος που μπορεις να κάνεις τα πάντα! Η ατμόσφαιρα, ειδικά μέσα πολύ ζεστή και όμορφη, το σέρβις εξαιρετικό και το φαγητό απερίγραπτο. Έχει επιλογές για όλα τα γούστα, όλες τις ώρες και όλες τις διαθέσεις. Τα ποτά, ειδικά τα χύμα τύπου κρασί κσι τσίπουρο, πολύ καλής ποιότητας, πραγμα σπάνιο.\nΡωτήστε το χρήστη V7850VA_ για το Maypole\n1 Ευχαριστούμε, V7850VA_\nMaypole: Οι ταξιδιώτες που ενδιαφέρθηκαν γι' αυτό το μέρος είδαν επίσης\nPenny Lane Comfort Food\nΝέο Ψυχικό: Όλα τα εστιατόρια (42)\nMaypole: Έχετε πάει; Μοιραστείτε τις εμπειρίες σας!


Πρώτη καταχώρηση: Σάββατο, 23 Ιανουαρίου 2021, 09:00\nΗ ανακοίνωση της αναβίωσης του εμβληματικού supermini προκάλεσε ενθουσιασμό στους φίλους τόσο της γαλλικής φίρμας όσο και των τεσσάρων τροχών γενικότερα.\nΤο ολοκαίνουριο Renault 5 θα περάσει στην παραγωγή μέχρι τα μέσα της τρέχουσας δεκαετίας. Θα είναι αμιγώς ηλεκτροκίνητο και όπως αποκάλυψε ο πρόεδρος της μάρκας, Jean-Dominique Senard, η κατασκευή του θα γίνει στο εργοστάσιο του Maubeuge-Douai.\nΣε αυτές τις εγκαταστάσεις, οι οποίες λειτουργούν από το 1970, γινόταν η παραγωγή και του προγόνου του. Από το ίδιο εργοστάσιο έχουν βγει ορισμένα από τα κορυφαία μοντέλα της φίρμας, όπως τα Renault 14, Fuego, 9, 11, 21, 19 και Megane.\nΑυτή την περίοδο στο Douai παράγονται τα Scenic, Espace και Talismam. Η εταιρεία θα προχωρήσει στην αναβάθμιση της μονάδας, ενώ θα δώσει ιδιαίτερη έμφαση στην ανάπτυξη της ηλεκτροκίνησης, έχοντας ως στόχο την κατασκευή 400.000 EV οχημάτων ετησίως στη Γαλλία.\nΤελευταία ενημέρωση: Σάββατο, 23 Ιανουαρίου 2021, 09:00


Από τα κάγκελα του Πολυτεχνείου στα έδρανα της Βουλής - Newsbomb - Ειδησεις - News\nΠΟΛΙΤΙΚΗ 17/11/2013 19:00\nΑπό τα κάγκελα του Πολυτεχνείου στα έδρανα της Βουλής\nΟ αντιδικτατορικός τους αγώνας έγινε «εισιτήριο» για την μετέπειτα πολιτική τους σταδιοδρομία.\nΔείτε την πορεία τους στο πέρας των μεταπολιτευτικών ετών...\nΑνέπτυξε δραστηριότητα εντός της Αριστεράς, στις αρχές της δεκαετίας του 1970. Υπήρξε μέλος της ΚΝΕ, έλαβε μέρος στον αντιδικτατορικό αγώνα και ήταν η φωνή πίσω από το ραδιοφωνικό σταθμό του Πολυτεχνείου που επαναλάμβανε το «Εδώ Πολυτεχνείο». Συνελήφθη και υποβλήθηκε σε βασανιστήρια από τη χούντα. Μετά την πτώση της χούντας εξελέγη βουλευτής, αρχικά του Κ.Κ.Ε. και εν συνεχεία με τον Συνασπισμό. Το 1991 έγινε πρόεδρος του ΣΥΝ και ήταν η πρώτη γυναίκα αρχηγός κόμματος στην Ελλάδα. Μετέπειτα προσχώρησε στο ΠΑΣΟΚ, του οποίου υπήρξε βουλευτής. Σήμερα είναι Επίτροπος στην Ευρωπαϊκή Επιτροπή.\nΑναμίχθηκε στον αντιδικτατορικό αγώνα μέσα από το ΠΑΚ και το 1973 είχε πρωταγωνιστικό ρόλο στην εξέγερση του Πολυτεχνείου, ως μέλος της Συντονιστικής Επιτροπής. Υπήρξε ιδρυτικό μέλος του Πανελληνίου Σοσιαλιστικού Κινήματος, ΠΑΣΟΚ, μέλος της Κεντρικής Επιτροπής, από το 1974, και μέλος του Εκτελεστικού Γραφείου, από το 1976. Ήταν υπεύθυνος του περιοδικού «Αγωνιστής» της Νεολαίας του ΠΑΣΟΚ (1975 - 1977), και εκδότης και μέλος της διεύθυνσης της εβδομαδιαίας εφημερίδας «Εξόρμηση» (1977 - 1985) επίσης του ΠΑΣΟΚ. Εκλέχθηκε βουλευτής το 1991, αλλά επί κυβερνήσεων ΠΑΣΟΚ έχει περάσει από πλειάδα κυβερνητικών θέσεων τα τελευταία 30 χρόνια.\nΣπούδασε στη Νομική Σχολή του Πανεπιστημίου Αθηνών. Το 1973 ήταν από τους πρωταγωνιστές της κατάληψης της Νομικής και στην εξέγερση του Πολυτεχνείου. Υπήρξε ιδρυτικό μέλος του ΠΑΣΟΚ, διετέλεσε Υφυπουργός Μεταφορών (1986 - 1988), Υφυπουργός Παιδείας (1988), Υπουργός Εργασίας (1995 - 1996) και Υπουργός Γεωργίας (1996 - 1998).\nΉταν γνωστός για τη δράση του στις καταλήψεις της Νομικής, με συμμετοχή και στο Πολυτεχνείο, ξεκίνησε την πολιτική του σταδιοδρομία από την ΚΝΕ, βρέθηκε στο Συνασπισμό και από εκεί στο ΠΑΣΟΚ. Το 2000 διατέλεσε υφυπουργός στην κυβέρνηση Σημίτη, ενώ βρέθηκε και στη ΔΗΜΑΡ.\nΈλαβε μέρος στην αντιδικτατορική αντίσταση και διώχθηκε από τη Χούντα. Υπήρξε μέλος της Συντονιστικής Επιτροπής της κατάληψης του Πολυτεχνείου το Νοέμβριο του 1973. Ηγετικό στέλεχος της Αριστεράς πάνω από είκοσι χρόνια και στενός συνεργάτης του Χαρίλαου Φλωράκη, βουλευτής και κοινοβουλευτικός εκπρόσωπος του ενιαίου ΣΥΝ. Από το 1990, ο Μίμης Ανδρουλάκης πήρε μια σειρά από πολιτικές πρωτοβουλίες για την υπέρβαση του σχίσματος ΠΑΣΟΚ–Αριστεράς. Από την εποχή εκείνη και μετά έμεινε πολιτικά ανέντακτος στο χώρο της Αριστεράς. Στις εκλογικές αναμετρήσεις από το 1993 και μετά στήριξε το ΠΑΣΟΚ, ωστόσο η απόπειρα πολιτικής συνεργασίας με το ΠΑΣΟΚ του Κώστα Σημίτη ήταν ανεπιτυχής. Στις βουλευτικές εκλογές του 2004 υποστήριξε ξανά το ΠΑΣΟΚ του Γιώργου Παπανδρέου και εκλέχτηκε βουλευτής Επικρατείας. Στις εκλογές του 2007, 2009, στις Βουλευτικές εκλογές της 6ης Μαΐου 2012 και στις βουλευτικές εκλογές του Ιουνίου του 2012, επανεκλέχθηκε στη Β' Εκλογική Περιφέρεια Αθηνών.\nΟ Κώστας Σκανδαλίδης υπήρξε ένα από τα ιδρυτικά μέλη της Τοπικής Οργάνωσης του ΠΑΣΟΚ στην Κω. Το 1971, με την είσοδό του στο Πολυτεχνείο, δραστηριοποιείται στο Σύλλογο Δωδεκανησίων Σπουδαστών, του οποίου εκλέγεται Πρόεδρος κατά την περίοδο 1975 - 1977. Στέλεχος του ΠΑΣΟΚ, λογογράφος του Ανδρέα Παπανδρέου, βουλευτής, γραμματέας του ΠΑΣΟΚ, υπουργός.\nΣυμμετείχε στο αντιδικτατορικό κίνημα (ΑντιΕΦΕΕ-ΚΝΕ) από τα 18 της χρόνια. Συνελήφθη το Φεβρουάριο 1974 και μετά από πολύμηνη ανάκριση παραπέμφθηκε στο στρατοδικείο κατηγορούμενη κυρίως για τα γεγονότα του Πολυτεχνείου. Αποφυλακίστηκε από τις Φυλακές Κορυδαλλού με την κατάρρευση της χούντας τέλος Ιουλίου 1974. Έμεινε οργανωμένη μέχρι το 1989 στο ΚΚΕ, όπου και αποχώρησε. Έκτοτε παρέμενε ανένταχτη, έως και το 2009 οπότε πολιτεύτηκε με τον ΣΥΡΙΖΑ.\nΩς φοιτητής είχε ενεργή συμμετοχή στο αντιδικτατορικό φοιτητικό κίνημα. Για το λόγο αυτό στρατεύθηκε αναγκαστικά και αργότερα διώχθηκε με βάση το Ν.509. Τον συνέλαβαν και τον φυλάκισαν στην ΕΣΑ. Για πολλά χρόνια διατέλεσε μέλος του Κομμουνιστικού Κόμματος Ελλάδας και αναδείχθηκε μέλος της Κεντρικής Επιτροπής του. Με τη σημαία του εκλέχθηκε ευρωβουλευτής το 1981 και το 1984. Επίσης ως μέλος του ΚΚΕ επανεκλέχθηκε το 1989 μέσω του ευρωψηφοδελτίου του Συνασπισμού. Πρώην πρόεδρος του Συνασπισμού. Έχει διατελέσει ευρωβουλευτής, βουλευτής, πρόεδρος κόμματος και υποψήφιος σε πολυάριθμες εκλογικές αναμετρήσεις.\nΔιετέλεσε μέλος του Γραφείου του Κεντρικού Συμβουλίου της ΚΝΕ και στη συνέχεια μέλος της Κεντρικής Επιτροπής και του Πολιτικού Γραφείου της Κεντρικής Επιτροπής του ΚΚΕ. Από την ίδρυσή του Συνασπισμού τo 1992 και μέχρι σήμερα είναι μέλος της Πολιτικής Γραμματείας του κόμματος. Έλαβε μέρος στο φοιτητικό Αντιδικτατορικό Κίνημα και υπέστη διώξεις για τη δράση του. Ήταν μέλος της Συντονιστικής Επιτροπής Κατάληψης της Νομικής το 1973. Σήμερα είναι Κοινοβουλευτικός Εκπρόσωπος του ΣΥΡΙΖΑ.\n40 χρόνια από την φοιτητική εξέγερση στο Πολυτεχνείο (Videos - Photos)\nΝέα Μέρα: Η επέτειος του Πολυτεχνείου αποκτά επιπλέον συμβολισμούς


Υπερ-σύγχρονο αδειοδοτημένο & νόμιμο το καταφύγιο αδέσποτων ζώων - Φωνή της Πάρου\nΥπερ-σύγχρονο αδειοδοτημένο & νόμιμο το καταφύγιο αδέσποτων ζώων\nΕίναι γεγονός πλέον ότι η Πάρος απέκτησε το δικό της υπερ-σύγχρονο αδειοδοτημένο και καθόλα νόμιμο καταφύγιο αδέσποτων ζώων.\nΧάρη στις ακούραστες προσπάθειες των μελών της φιλοζωικής οργάνωσης PAWS και ειδικότερα της προέδρου Αργυρώ Ελευθεριάδου. έγινε κατορθωτό σε δέκα μόνο μήνες να συγκεντρωθούν 220.000 ευρώ και να κατασκευαστεί το καταφύγιο αυτό με τις σύγχρονες εγκαταστάσεις ευρωπαϊκών προδιαγραφών. Όπως τονίζει ο Σεβασμιότατος Μητροπολίτης Παροναξίας, Καλλίνικος: «Η λειτουργία ενός τέτοιου νέου καταφυγίου το οποίο διαθέτει όλες τις σύγχρονες προδιαγραφές… αποτελεί ένα πολύ σημαντικό γεγονός αφού αποτελεί δείγμα πολιτισμού και φιλοζωικής κουλτούρας, αλλά αποδεικνύει και την ευαισθησία με την οποία η κοινωνία μας προσεγγίζει και αντιμετωπίζει τα της διαβίωσης των ζώων».\nΜε βάση τον Νόμο 4039/2012 ο δήμος έχει την αρμοδιότητα και την εποπτεία της διαχείρισης των αδέσποτων ζώων στο νησί και κατά συνέπεια οφείλει πλέον όχι μόνο να εξασφαλίζει τη σωστή και απρόσκοπτη λειτουργία του καταφυγίου, αλλά να το εκμεταλλευτεί για να εκπαιδεύσει την τοπική κοινωνία και κυρίως τα νέα παιδιά στη φιλοζωία και στα δικαιώματα των ζώων.\nΜια ομάδα εθελοντών πραγματοποίησε αυτό που με τα δεδομένα της δημόσιας διοίκησης φαντάζει ακατόρθωτο. Η ευθύνη από εδώ και μπρος περνάει στη δημοτική αρχή και αυτό είναι ένα μεγάλο στοίχημα για την σωστή συνέχεια.\nΤην περασμένη Κυριακή 19/7/2020 που έγιναν τα εγκαίνια του καταφυγίου στο Μαράθι είχαμε τις παρακάτω δηλώσεις:\n«[…] Η λειτουργία ενός τέτοιου νέου καταφυγίου το οποίο διαθέτει όλες τις σύγχρονες προδιαγραφές ώστε να μπορεί να παρέχει ευπρεπή διαβίωση, ασφάλεια, περίθαλψη και σωστούς όρους υγιεινής σε ζώα που έχουν εγκαταλειφθεί από ανθρώπους ή έχουν κακοποιηθεί ή γενικά κυκλοφορούν αδέσποτα, αναζητώντας τροφή και στοργή αποτελεί ένα πολύ σημαντικό γεγονός αφού αποτελεί δείγμα πολιτισμού και φιλοζωικής κουλτούρας, αλλά αποδεικνύει και την ευαισθησία με την οποία η κοινωνία μας προσεγγίζει και αντιμετωπίζει τα της διαβίωσης των ζώων.\nΟ άνθρωπος δεν πρέπει να είναι εγωπαθής αλλά οφείλει να προσέχει, να σέβεται και να συντηρεί την άλογη κτίση η οποία είναι δημιούργημα του Θεού. Τα ζώα είναι και αυτά δημιουργήματα του Θεού, που δημιουργήθηκαν από Αυτόν πριν από τον άνθρωπο ο οποίος αποτελεί την κορωνίδα της δημιουργίας. Δεν πρέπει να λησμονούμε ότι Άγιοι της Εκκλησίας μας, έχοντας λάβει χάρη από το Θεό, θεράπευαν και έδιδαν ίαση ασθενειών σε άρρωστα ζώα, αποδεικνύοντας έτσι ότι ο Θεός ενδιαφέρεται για τα δημιουργήματά του. Οφείλουμε λοιπόν εμείς οι άνθρωποι να σεβόμαστε την δοσμένη από το Θεό αξιοπρέπεια των ζώων, χωρίς βεβαίως να προβαίνουμε σε υπερβολές που πολλές φορές υποτιμούν εμμέσως την ανθρώπινη αξιοπρέπεια, η οποία συχνά παραμελείται σε πολλές και πολυπληθείς περιοχές του πλανήτη μας.\nΕκφράζω τα θερμά συγχαρητήριά μου στο Συμβούλιο του Συλλόγου, τα Μέλη του και όλους τους εθελοντές φιλόζωους, αφανείς και εμφανείς, που εκδηλώνουν έμπρακτα την μέριμνά τους προς τα ζώα, τα περισυλλέγουν από τους δρόμους, τους προσφέρουν τροφή, περίθαλψη, στοργή, φροντίδα και αγάπη. Συγχαίρω επίσης και όλους όσοι συνέβαλαν οικονομικά ή με οιονδήποτε άλλο τρόπο για να δημιουργηθεί στο Μαράθι της Πάρου ένα τέτοιο σύγχρονο καταφύγιο αδέσποτων ζώων, και εύχομαι να υπάρξουν και άλλες τέτοιες πρωτοβουλίες ώστε να δημιουργηθούν περισσότερα παρόμοια κέντρα, που θα συμβάλλουν αποτελεσματικά στο να εξασφαλίζεται στέγη σε κάθε περιπλανώμενο, πεινασμένο και ταλαιπωρημένο ζώο. Ο Θεός να ευλογεί τα καλά έργα σας και να στέψει με επιτυχία την προσπάθειά σας».\nΠρόεδρος Συλλόγου Προστασίας Ζώων Πάρου-PAWS, Αργυρώ Ελευθεριάδου\n«Η σημερινή μέρα είναι μια ξεχωριστή μέρα για την Πάρο, για τους κατοίκους του νησιού, για όλους εμάς και κυρίως για όλα τα αδέσποτα ζώα που ζουν στους δρόμους και που δυστυχώς είναι ακόμα πολυάριθμα, παρόλες τις συνεχείς προσπάθειες των φιλοζωϊκών στο νησί τα τελευταία 20 χρόνια(!). Η σημερινή όμως μέρα είναι ξεχωριστή και για έναν άλλο λόγο! Γιατί σήμερα ΑΝΟΙΓΕΙ ΜΙΑ ΝΕΑ ΣΕΛΙΔΑ ΓΙΑ ΤΗΝ ΠΑΡΟ! (…).\nΑυτό το υπερ-σύγχρονο, αδειοδοτημένο και καθόλα νόμιμο ιδιωτικό καταφύγιο στο οποίο βρισκόμαστε σήμερα, σεβόμενο απόλυτα το περιβάλλον και κυρίως την ασφάλεια, υγιεινή και καλή διαβίωση των φιλοξενούμενων ζώων, πρέπει μια μέρα να είναι άδειο! Γιατί, όσο κι αν φανεί περίεργο, όνειρο όλων εμάς στον Σύλλογο και, πιστεύω όλων των φιλόζωων, είναι κάποια μέρα, να μην υπάρχει ΚΑΝΕΝΑ ΑΔΕΣΠΟΤΟ πια στους δρόμους! Η Πάρος, πρέπει να γίνει το 1ο νησί στην Ελλάδα ΧΩΡΙΣ ΑΔΕΣΠΟΤΑ!\nΠρέπει οι κάτοικοι να ανοίξουν την αγκαλιά τους και την καρδιά τους για να δώσουν σε όλα τα σκυλάκια και γατάκια ένα σπίτι. Γιατί εμείς οι λίγοι μπορούμε να κάνουμε λίγα, ενώ όλοι μαζί μπορούμε να κάνουμε πολλά! Γιατί μόνο τότε η Πάρος θα είναι και το πολιτιστικά 1ο νησί στην Ευρώπη που θα ελκύει ακόμα περισσότερους τουρίστες! Που δεν θα απογοητεύονται όταν έρχονται εδώ με το να βλέπουν να γυρνούν τόσα αδέσποτα γατιά και σκυλιά στον δρόμο ψάχνοντας για βοήθεια και τροφή!... Αυτό το καταφύγιο δίνει σήμερα ελπίδα και προσμονή για το ξεκίνημα μιας νέας ζωής γεμάτης αγάπη και φροντίδα για όλα αυτά τα ζώα που καρτερικά προσμένουν μια οικογένεια να τα αγκαλιάσει και να γίνουν κι αυτά μέλη της! (…).\nΣήμερα, το νέο μας ιδιόκτητο νόμιμο καταφύγιο με τις σύγχρονες του εγκαταστάσεις, αποτελεί την μοναδική δομή αυτού του τύπου σε όλη την Περιφέρεια Ν. Αιγαίου και ίσως σε όλη τη χώρα! Είμαστε ειλικρινά ευγνώμονες σε όλους εκείνους που μας βοήθησαν να συγκεντρώσουμε το σημαντικό ποσό των 220.000 ευρώ και να το ολοκληρώσουμε μόλις σε 10 μήνες! (…). Θέλουμε να πιστεύουμε πως αυτό το καταφύγιο θα παίξει ένα καταλυτικό ρόλο για μια νέα βελτιωμένη σχέση ανθρώπων και ζώων. Έχουμε τη βοήθεια πολλών εξαιρετικών εθελοντών που φροντίζουν καθημερινά για την περιποίηση, υγιεινή και άθληση των σκυλιών που φιλοξενούμε. Όμως, έχουμε και την τεράστια βοήθεια και στήριξη της φίλης μας οργάνωσης από τη Γερμανία, της PAROSHUNDE, που συμβάλλει σημαντικά στο να βρίσκονται καλές οικογένειες που υιοθετούν καθημερινά τα ζωάκια μας, με αποτέλεσμα να φεύγουν από την Πάρο κάθε χρόνο γύρω στα 200 ζωάκια.\nΒέβαια, όπως ήδη ανέφερα, το καταφύγιο από μόνο του δεν είναι λύση. Είναι μια προσωρινή κατάσταση ενώ το πρόβλημα παραμένει… και πρέπει να ψάξουμε την αιτία. Για αυτό όμως, χρειάζεται η έμπρακτη στήριξη της τοπικής κοινωνίας, του δήμου, της Εκκλησίας και της Περιφέρειας, προκειμένου να συνδράμουν στις προσπάθειές μας και να ευαισθητοποιήσουν τον λαό της Πάρου στην φιλοζωία και στα δικαιώματα των ζώων. Γιατί αυτά δεν μιλάνε, αλλά εμείς οφείλουμε να τα σεβόμαστε, να τα αγαπάμε, να τα φροντίζουμε και να τα προστατεύουμε. Μόνο τότε θα ζήσουμε σε μια καλύτερη και πιο πολιτισμένη κοινωνία. Υπάρχουν διάφορες απόψεις για τη στείρωση. Όμως, όταν τα ζώα κυκλοφορούν ελεύθερα και γεννούν ανεξέλεγκτα, δεν θα εκλείψει ποτέ(!) το δυσάρεστο φαινόμενο των αδέσποτων… Και όπως είναι γνωστό, τα μη στειρωμένα αδέσποτα κινδυνεύουν από πλήθος ασθενειών και η ζωή τους είναι σύντομη. Σε αντίθεση με τα στειρωμένα ζώα που δεν διατρέχουν παρόμοιους κινδύνους και συνήθως ζουν πολύ περισσότερο. Οφείλουμε λοιπόν να εκπαιδεύσουμε την κοινωνία και κυρίως τα νέα παιδιά στη φιλοζωία γιατί και τα ζώα έχουν ψυχή, έχουν αισθήματα όπως κι εμείς! Λυπούνται, χαίρονται, απογοητεύονται, πεινούν και διψούν, νιώθουν τον πόνο και την απόρριψη! Νιώθουν όπως εμείς και θέλουν να τους συμπεριφερόμαστε και να τα μεταχειριζόμαστε όπως θα θέλαμε εμείς να μας συμπεριφέρονται οι τρίτοι!\nΤα ζώα δεν είναι αντικείμενα να τα δένουμε και να τα βασανίζουμε! Να πληγώνονται και να ματώνουν από σχοινιά και αλυσίδες! Να τα αφήνουμε εκτεθειμένα μέσα στο λιοπύρι ή στο κρύο και στη βροχή, χωρίς μια προστασία! Δεν είναι για να πετάμε στα σκουπίδια τα νεογέννητα ή να τα εγκαταλείπουμε εδώ κι εκεί. Και πόσο μάλλον, όταν αυτά γερνούν!..\nΕίμαι σίγουρη πως σε κανένα μας δεν θα άρεσε να κάνουν κάτι τέτοιο! Τα γατιά, δεν είναι για να τα έχουμε να κυνηγάνε ποντίκια στις ταβέρνες και επιχειρήσεις, να τα ταΐζουμε όσο είμαστε εκεί και τον χειμώνα να τα παρατάμε στην τύχη τους. Γιατί, τα κατοικίδια όπως αποκαλούνται, είναι για σπίτι και οικογένεια! Το λέει εξάλλου και η ίδια η λέξη! Ας γυρίσουμε λοιπόν σελίδα κι ας προσπαθήσουμε όλοι μας να αλλάξουμε την συμπεριφορά μας προς τα ζώα. Ας τα δούμε κι αυτά σαν υπάρξεις που έχουν ίσα δικαιώματα με εμάς σε αυτό τον πλανήτη. Αν εμείς δεν νοιαστούμε γι αυτά, ποιος θα νοιαστεί;\nΚαι τώρα θα μου επιτρέψετε να ευχαριστήσω όλους τους ευεργέτες, χορηγούς και δωρητές μας για την εμπιστοσύνη που μας έδειξαν και την μεγάλη οικονομική τους στήριξη για την υλοποίηση αυτού του τόσο σημαντικού έργου για την Πάρο.\nΘΕΡΜΕΣ ΕΥΧΑΡΙΣΤΙΕΣ ΑΠΟ ΟΛΟΥΣ ΕΜΑΣ ΣΤΟ: ΙΔΡΥΜΑ ΣΤΑΥΡΟΣ ΝΙΑΡΧΟΣ, ΤΟ ΚΟΙΝ/ΛΕΣ ΙΔΡΥΜΑ Ι.Σ. ΛΑΤΣΗ, ΤΗΝ ΕΘΝΙΚΗ ΤΡΑΠΕΖΑ, ΤΟ ΙΔΡΥΜΑ Α.Γ.ΛΕΒΕΝΤΗ, ΤΗ ΔΕΔΔΗΕ, ΤΗΝ ΕΡΓΟΝΟΜΙΑ ΑΕ, ΤΟΝ ΕΝΕΡΓΕΙΑΚΟ ΚΟΜΒΟ ΑΕ, ΤΗ LAFARGE BETON AΒΕE, ESPERANZA ApS ΔΑΝΙΑ. Επίσης, ευχαριστούμε από καρδιάς τους πιστούς μας πολύ καλούς φίλους κα TIPHAINE MOURIER από τη Γαλλία και κ. ANSSI KETO από τη Δανία, χωρίς τη βοήθεια και την τεράστια συνεισφορά των οποίων, δεν θα είχαμε καταφέρει να ξεκινήσουμε και ολοκληρώσουμε το σημαντικό αυτό έργο για τα αδέσποτα στην Πάρο!\nΒέβαια, χρειαζόμαστε αρκετά πράγματα ακόμα. Πρόσφατα ο δήμος, μετά την ολοκλήρωση του καταφυγίου, μας ενέκρινε ποσό 20.000 ευρώ για τον σκοπό αυτό και ξεκινήσαμε ήδη με την προμήθεια 19 σκυλόσπιτων σε αντικατάσταση παλαιών φθαρμένων κλουβιών. Ευχαριστούμε θερμά τον δήμο Πάρου για αυτή τη σημαντική του βοήθεια! Κι επειδή το καταφύγιό μας, βάσει Νόμου, τελεί πλέον υπό την εποπτεία του δήμου, πιστεύουμε και ελπίζουμε στη διαρκή μελλοντική συνεισφορά της δημοτικής Αρχής, όχι μόνο για τη συντήρηση και καλή λειτουργία των εγκαταστάσεων μας, αλλά κυρίως για την εξασφάλιση της οικονομικής βιωσιμότητας του καταφυγίου!.\nΌπως είναι γνωστό, βάσει του Νόμου 4039/2012, ο δήμος έχει την αρμοδιότητα και συνολική εποπτεία των αδέσποτων του νησιού. Κατά συνέπεια, οφείλει να φροντίζει και να βοηθάει με δικά του συνεργεία στην περισυλλογή αδέσποτων ζώων, να επιτηρεί την εφαρμογή της ηλεκτρονικής σήμανσης όλων των δεσποζόμενων ζώων, να ενθαρρύνει τις στειρώσεις τους, να συμβάλλει στις υιοθεσίες αδέσποτων και να ασκεί εντατικό έλεγχο για την συμμόρφωση όλων των ιδιοκτητών ζώων προς τις από τον νόμο υποχρεώσεις τους για την σωστή και ασφαλή διαβίωση των ζώων τους.\nΔεχόμαστε καθημερινά άπειρα τηλεφωνήματα και μηνύματα για εγκαταλειμμένα, πεταμένα κουτάβια και νεογέννητα γατιά καθώς και τραυματισμένα ζωάκια εδώ κι εκεί. Είμαστε ελάχιστοι εθελοντές, μετρημένοι στα δάχτυλα και είναι φύσει αδύνατον να ανταποκριθούμε στις τεράστιες ανάγκες των αδέσποτων του νησιού, χωρίς τη συνδρομή του δήμου. Επίσης, το ποσό των 20.000 ευρώ που δίνει ο δήμος κάθε χρόνο στους δύο κτηνιάτρους για στειρώσεις, εμβολιασμούς, ηλεκτρονική σήμανση κ.ά είναι μόνο ένα μέρος των πραγματικών συνολικών αναγκών! Αφού, μόνο ο σύλλογός μας δαπανά γύρω στα 70.000 ευρώ το χρόνο για τα αδέσποτα!\nΠρόσφατα δε, όπως ίσως γνωρίζετε, λόγω κορωναϊού, αναγκαστήκαμε να κλείσουμε και το μικρό μαγαζάκι που είχαμε εδώ και 9 χρόνια στην Παροικιά! Οπότε, χάσαμε μία ακόμα πηγή εισοδήματος που μας κάλυπτε αρκετές λειτουργικές μας ανάγκες. Κάνουμε λοιπόν έκκληση προς τον δήμο αλλά και όλη την επιχειρηματική κοινότητα του νησιού, να στηρίξει και να βοηθήσει το μοναδικό αυτό καταφύγιο στο νησί μας. Ας μη ζητάμε/απαιτούμε από μια χούφτα εθελοντών να κάνει θαύματα! Γιατί όταν υπάρχει η βούληση, βρίσκεται ο τρόπος! Χρειαζόμαστε περισσότερους εθελοντές, νέους κυρίως, που αγαπούν τα ζώα και θέλουν να βοηθήσουν. Ο PAWS χρειάζεται νέο αίμα και θα χαρούμε πολύ όσοι από εσάς θέλετε να έλθετε να βοηθήσετε να κάνουμε ακόμα πιο αποτελεσματική τη δουλειά μας! Παρακαλώ, μεταδώστε το μήνυμα όπως προσπαθούμε κι εμείς!\nΜε την ευχή λοιπόν κι ελπίδα για μία Πάρο χωρίς αδέσποτα, θέλω να σας ευχαριστήσω μέσα από την καρδιά μου που μας τιμήσατε με την παρουσία σας και να ευχηθώ σε όλους σας ΥΓΕΙΑ για ένα όμορφο και ξένοιαστο καλοκαίρι!».\nΔήμαρχος Πάρου, Μ. Κωβαίος\n«Συγχαρητήρια στους εθελοντές και προσωπικά στην κ. Ελευθεριάδου που έκαναν ένα τόσο μεγάλο έργο. Ο δήμος για το έργο αυτό δεν συνέδραμε οικονομικά όμως από σήμερα θα είμαστε στο πλευρό του συλλόγου. Η Πάρος θα είναι πάντα μπροστά ακόμα και για τα αδέσποτα».\nΈπαρχος Π.Ε. Πάρου, Κ. Μπιζάς\n«Συγχαρητήρια στην πρόεδρο του συλλόγου Αργυρώ Ελευθεριάδου, στα μέλη του Δ.Σ., στους εθελοντές και στους χορηγούς της κατασκευής αυτού του πρότυπου καταφυγίου στο νησί μας. Η προστασία και η αγάπη στα ζώα είναι δείγμα πολιτισμού. Εύχομαι να είναι καλορίζικο!».\nΕπικεφαλής της Λαϊκής Συσπείρωσης Πάρου, Κ. Ροκονίδας\n«Είναι ίσως το καλύτερο σε πανελλαδικό επίπεδο.\nΤο θέμα είναι από εδώ και πέρα πως θα βοηθήσει ο δήμος που έτσι και αλλιώς έχει πλέων την ευθύνη.\nΤο στοίχημα είναι αυτό και η πρόκληση για τον δήμο είναι μεγάλη όταν μια μικρή ομάδα εθελοντών έκανε ένα τέτοιο έργο.\nΠρέπει όχι μόνο να στηρίξουμε τη λειτουργία του αλλά και να βοηθήσουμε την ολοκλήρωση του σε ό,τι εκκρεμούν ακόμα».\nΕντεταλμένος δημοτικός σύμβουλος, Εμ. Μαλαματένιος\n«Είμαι ιδιαίτερα χαρούμενος για τη δημιουργία του καταφυγίου για αδέσποτα ζώα από τον «PAWS» το οποίο είναι πλήρως εναρμονισμένο με το περιβάλλον. Ο σύλλογος ακολούθησε τις σχετικές νομικές διατάξεις και δημιούργησε όλες τις προϋποθέσεις για τη φιλοξενία των τετράποδων φίλων μας τοποθετώντας το νησί μας πολύ ψηλά στη φιλοζωική συνείδηση των πολιτών. Όπως είχα πει και στο δημοτικό συμβούλιο στις 16/11/2018, δυστυχώς χωρίς να εισακουστώ από τους συναδέλφους μου, σύμφωνα με το άρθρο 9 του ν. 4039/2012 ο δήμος μας υποχρεούται να μεριμνά για την περισυλλογή και τη διαχείριση των αδέσποτων ζώων συντροφιάς. Επίσης, για το σκοπό αυτό μπορεί να συνεργάζεται με φιλοζωικές ενώσεις και σωματεία, εφόσον αυτά διαθέτουν υποδομή, συνιστάμενη στην ύπαρξη κατάλληλων σχετικών εγκαταστάσεων.\nΎστερα απ’ αυτή την πολύτιμη προσφορά στον δήμο και τους συμπολίτες μας από το σύλλογο «PAWS» και σύμφωνα με την υπ’ αριθ. 1181/2019 απόφαση του δημάρχου, με την οποία με ορίζει ως υπεύθυνο σε ό,τι αφορά τις δράσεις για τα αδέσποτα ζώα, θα έχω τη χαρά της συνεργασίας με τους αξιολογότατους ανθρώπους του συλλόγου καθώς και της αμέριστης προσφοράς αρωγής από την πλευρά του δήμου. Ευχαριστώ πολύ τον «PAWS» για το έργο της και δηλώνω έτοιμος για μια αγαστή συνεργασία».


Μπορείς από τώρα να φορέσεις το επικρατέστερο χρώμα του φθινοπώρου | maybelline.gr\nΜπορείς από τώρα να φορέσεις το επικρατέστερο χρώμα του φθινοπώρου\nΞέρεις ποια απόχρωση θα κάνει πολύ έντονη την παρουσία της την ερχόμενη σεζόν;\nΤο φθινόπωρο και ο χειμώνας σίγουρα μας προδιαθέτουν για πιο σκούρες αποχρώσεις. Αυτό σημαίνει πως όταν ο καιρός χαλάει έστω και λίγο, σκεφτόμαστε να φορέσουμε πιο «σκοτεινά» ρούχα και αξεσουάρ. Ειδικά το φθινόπωρο, αν ήταν χρώμα, θα ήταν σίγουρα κάποιο γήινο και το καφέ, είναι ένα από αυτά που το χαρακτηρίζουν πλήρως. Αυτό θα είναι και το επικρατέστερο χρώμα λοιπόν της νέας σεζόν. Πολλοί είναι οι Οίκοι που το πρότειναν λοιπόν, ανάμεσα στους οποίους Stella McCartney και Célineκαι εμείς επικροτούμε πλήρως αυτή την επιλογή, γιατί ειδικά για τα δερμάτινα αξεσουάρ, αν μη τι άλλο είναι κλασικό. Τα καλά νέα βέβαια είναι ότι μπορείς να το φορέσεις από τώρα, μιας και σίγουρα έχεις ήδη κάτι στη γκαρνταρόμπα σου, ενώ ταιριάζει απόλυτα και με την ελαφρώς μαυρισμένη επιδερμίδα αλλά και τα bronzer που μπορεί να επιλέγεις για να δημιουργήσεις καλοκαιρινά μακιγιάζ. Σε κάθε περίπτωση προτείνουμε να το τολμήσεις, είτε είσαι ξανθιά, είτε μελαχρινή, και φυσικά να επιλέξεις και τις αντίστοιχες αποχρώσεις στο μακιγιάζ σου για να ολοκληρώσεις τέλεια το κάθε outfit σου.